open-index/open-wikipedia-markdown huggingface dataset:
တုပ်ကွေးရောဂါကာကွယ်ဆေး

**တုပ်ကွေးရောဂါကာကွယ်ဆေး** ()သည် တုပ်ကွေးရောဂါကို ကာကွယ်ပေးသော ကာကွယ်ဆေးတစ်မျိုးဖြစ်သည်။ တုပ်ကွေးရောဂါကိုဖြစ်စေသော ဗိုင်းရပ်စ်ပိုးသည် လျင်မြန်စွာ ပြောင်းလဲလျက်ရှိသောကြောင့် ကာကွယ်ဆေးအမျိုးအစားအသစ်များ တစ်နှစ်လျှင် နှစ်ကြိမ် ပြုလုပ်နေရသည်။ အများအားဖြင့် တုပ်ကွေးရောဂါကို အသင့်အတင့်မှ အမြင့်ဆုံးအထိ ကာကွယ်ပေးနိုင်သော်လည်း အကျိုးသက်ရောက်မှုမှာ တစ်နှစ်နှင့်တစ်နှစ် ကွဲပြားခြားနားသည်။ အသက်(၆၅)နှစ်နှင့်အထက် လူကြီးများကိုပေးပါက အကျိုးသက်ရောက်မှု နည်းပါးသည်။ ဤကာကွယ်ဆေးထိုးခြင်းဖြင့် ပျှမ်းမျှအလုပ်ပျက်ကွက်သောနေ့များ နည်းပါးသွားကြောင်းတွေ့ရသည်။ ကလေးများကို ကာကွယ်ဆေးထိုးပေးခြင်းဖြင့် အနီးပတ်ဝန်းကျင်ရှိကလေးများကိုပါ တုပ်ကွေးရောဂါမဖြစ်အောင် ကာကွယ်နိုင်သည်။ 

ကမ္ဘာ့ကျန်းမာရေးအဖွဲ့နှင့် အမေရိကန်နိုင်ငံ ရောဂါကာကွယ်ရေးနှင့်တိုက်ဖျက်ရေး ဗဟိုဌာနမှ တုပ်ကွေးရောဂါကာကွယ်ဆေးကို အသက်(၆)လအထက် လူများအားလုံးကို နှစ်တိုင်းပေးရန်အကြံပြုထားသည်။ အထူးသဖြင့် ကိုယ်ဝန်ဆောင်နေသူများ၊ အသက်(၆)လမှ (၅)နှစ်အတွင်း ကလေးများ၊ ရောဂါရှိသူများ၊ အမေရိကန်နိုင်ငံသားများနှင့် ကျန်းမာရေးအခန်းကဏ္ဍတွင် တာဝန်ထမ်းဆောင်နေသူများသည် ဤကာကွယ်ဆေးထိုးထားသင့်သည်။

တုပ်ကွေးရောဂါကာကွယ်ဆေးသည် ယေဘုယျအားဖြင့် စိတ်ချရသောဆေးဖြစ်သည်။ ကလေးများ (၅-၁၀)ရာခိုင်နှုန်းခန့်တွင် ကိုယ်ပူခြင်း၊ ကြွက်သားများ နာကျဉ်ခြင်းနှင့် ပင်ပန်းနွမ်းနယ်ခြင်းတို့ ဖြစ်တတ်သည်။ အချို့နှစ်များ၌ လူပေါင်းတစ်သန်းတွင် တစ်ယောက်ခန့် ဂီလန်ဘာရေး ရောဂါလက္ခဏာစု(Guillain-Barre syndrome)ဖြစ်တတ်သည်။ ဥနှင့်ပြင်းထန်စွာ မတည့်သောလူများ၊ ယခင်ကာကွယ်ဆေးအမျိုးအစားများနှင့် ပြင်းထန်စွာ ဆေးမတည့်သည့်တုံ့ပြန်မှုဖြစ်ဖူးသူများကို မပေးသင့်ပါ။ ဤကာကွယ်ဆေးကို အသက်မရှိတော့သော ရောဂါပိုးဖြင့်ပြုလုပ်ထားသောဆေးနှင့် အသက်ရှိသော်လည်း အားပျော့သည့်ရောဂါပိုးဖြင့်ပြုလုပ်ထားသောဆေး နှစ်မျိုးလုံးအနေဖြင့် ရရှိနိုင်သည်။ ကိုယ်ဝန်ဆောင်နေသူများကို အသက်မရှိတော့သော ရောဂါပိုးဖြင့်ပြုလုပ်ထားသောဆေး ပေးသင့်သည်။ ကြွက်သားထဲသို့ ထိုးနှံသည့်ဆေး၊ နှာခေါင်းထဲသို့ ဖြန်းထည့်သည့်ဆေး၊ အရေပြားအလယ်လွှာထဲသို့ ထိုးနှံသည့်ဆေးဟူ၍ အမျိုးမျိုးရှိသည်။

တုပ်ကွေးရောဂါကာကွယ်ဆေးထိုးပေးခြင်းကို (၁၉၃၀)ခုနှစ်ပိုင်းတွင် စတင်ခဲ့ပြီး အမေရိကန်နိုင်ငံ၌ (၁၉၄၅)ခုနှစ်တွင် အများအပြားရရှိနိုင်လာသည်။ ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။ (၂၀၁၄)ခုနှစ် ဆေးတစ်လုံး၏ လက်ကားဈေးမှာ (၅.၂၅)ဒေါ်လာခန့်ဖြစ်သည်။ အမေရိကန်နိုင်ငံတွင် (၂၅)ဒေါ်လာအောက်ပေးရသည်။

## ကိုးကား
တောင်ကြီး အားကစားကွင်း

**တောင်ကြီး အားကစားကွင်း**သည် ဘက်စုံသုံးအားကစားကွင်း တစ်ခုဖြစ်ပြီး ရှမ်းပြည်နယ်၏ မြို့တော် တောင်ကြီးမြို့တွင် တည်ရှိသည်။ အဆိုပါ အားကစားကွင်းသည် ကမ္ဘောဇ ဘောလုံးအသင်း၏ အိမ်ကွင်းလည်း ဖြစ်သည်။ ပရိသတ်ဦးရေ ၇,၀၀၀ ဆန့် အားကစားကွင်းတစ်ခုဖြစ်သည်။

## ကိုးကား 
## ပြင်ပလင့်များ
* Stadium information 

ကဏ္ဍ:မြန်မာနိုင်ငံရှိ ဘောလုံးအားကစားကွင်းများ
ရာမည အားကစားကွင်း

**ရာမည အားကစားကွင်း**သည် ဘက်စုံသုံးအားကစားကွင်း တစ်ခုဖြစ်ပြီး မွန်ပြည်နယ်မြို့တော် မော်လမြိုင်မြို့ မြို့လယ်တွင် တည်ရှိသည်။ လက်ရှိတွင် အဆိုပါ အားကစားကွင်းအား  ဆောက်သန်းမြန်မာ ယူနိုက်တက် ဘောလုံးအသင်း၏ အိမ်ကွင်းအဖြစ် အသုံးပြုလျက်ရှိသည်။

## ကိုးကား 
ကဏ္ဍ:မြန်မာနိုင်ငံရှိ ဘောလုံးအားကစားကွင်းများ
ကဏ္ဍ:မြန်မာနိုင်ငံရှိ ဘက်စုံသုံး အားကစားကွင်းများ
ဝေသာလီ အားကစားကွင်း

**ဝေသာလီ အားကစားကွင်း**သည် ရခိုင် ယူနိုက်တက် ဘောလုံးအသင်း၏ အိမ်ကွင်းဖြစ်ပြီး ရခိုင်ပြည်နယ်၊ စစ်တွေမြို့တွင် တည်ရှိသည်။

## ကိုးကား 
## ပြင်ပလင့်များ
* Myanmar National League Official Website
* Rakhine United Official Website 

ကဏ္ဍ:မြန်မာနိုင်ငံရှိ ဘောလုံးအားကစားကွင်းများ
ရမ်ဆာဒေသ

**ရမ်ဆာဒေသ** ဆိုသည်မှာ ရမ်ဆာကွန်ဗင်းရှင်း (နိုင်ငံတကာ အရေးပါသော ရေတိမ်ဒေသများ အထူးသဖြင့် ရေပျော်ငှက်များ ကျက်စားရာ ဒေသများဆိုင်ရာ ကွန်ဗင်းရှင်း) အောက်တွင် ထည့်သွင်း သတ်မှတ်ခံရသည့် ဒေသတစ်ခု ဖြစ်သည်။
ဘားအံ အားကစားကွင်း

**ဘားအံ့ အားကစားကွင်း**သည် ဘက်စုံသုံးအားကစားကွင်း တစ်ခုဖြစ်ပြီး ဘားအံမြို့၊ ကရင်ပြည်နယ်တွင် တည်ရှိသည်။ ဇွဲကပင် ယူနိုက်တက် ဘောလုံးအသင်း၏ အိမ်ကွင်းလည်း ဖြစ်သည်။ 

## ကိုးကား 
ကဏ္ဍ:ဘားအံမြို့
ကဏ္ဍ:မြန်မာနိုင်ငံရှိ ဘောလုံးအားကစားကွင်းများ
ကဏ္ဍ:မြန်မာနိုင်ငံရှိ ဘက်စုံသုံး အားကစားကွင်းများ
လျှပ်ကာ

**လျှပ်ကာ** သည် လျှပ်စစ်ဓာတ်များ လွပ်လပ်စွာ မစီးဆင်းနိုင်သော ပစ္စည်းများဖြစ်ကြသည်။ ထို့ကြောင့် လျှပ်စီးကြောင်းသည်
လျှပ်စစ်စက်ကွင်းအောက်တွင် စီးကူးရန် မဖြစ်နိုင်သလောက်ရှိသည်။ ယင်းသည် လျှပ်ကူးပစ္စည်းများ၊ တပိုင်းလျှပ်ကူးပစ္စည်းများအတွက်လည်း
အကျုံးဝင်သည်။ လျှပ်ကာတစ်ခုအား သတ်မှတ်ချက်မှာ ယင်း၏ ခုခံအားဖြစ်ကာ လျှပ်ကူး သို့မဟုတ် တပိုင်းလျှပ်ကူးပစ္စည်းများထက်
ခုခံအားပိုကောင်းသည်။ ပြီးပြည့်စုံသော လျှပ်ကာဆိုသည်မှာ မရှိပေ။ အဘယ်ကြောင့်ဟူမူ လျှပ်ကာတစ်ခုတွင် ပမာဏနည်းပါးသော
charge carrier များပါဝင်သည်။ ယင်းတို့သည် သတ်မှတ်ထားသောအခြေနေတွင် လျှပ်စီးကြောင်းအား သယ်ဆောင်နိုင်သည်။ 
လျှပ်ကာများသည် ဗို့အား အင်မတန်များပြားသော အခြေနေတွင် လျှပ်ကူးပစ္စည်းများ ဖြစ်နိုင်သည်။ ယင်းအား လျှက်ကာ၏ ကျိုးပျက်သည့်ဗို့ဟု ခေါ်သည်။
ဖန်၊ စာရွက်၊ တယ်ဖလွန်ကဲ့သို့သော အရာဝတ္ထုများသည် မြင့်မားသည့် ခုခံနိုင်အားရှိကြပြီး အင်မတန်ကောင်းမွန်သော လျှပ်ကာများဖြစ်ကြသည်။
အခြားသော လျှပ်ကာပစ္စည်းများသည် နည်းပါးသော ခုခံနိုင်အားရှိကြသော်လည်း သာမန်အသုံးပြုသော ဗို့အားအတွက် လုံလောက်သည့်
လျှပ်ကာနိုင်စွမ်း ရှိကြသည်။ ယင်းတို့အား လျှပ်စစ်ဝိုင်ယာရိန်းနှင့် ကေဗယ်များတွင် အသုံးချသည်။ ဥပမာဆိုရသော် ပိုလီမာနှင့် ပလစ်စတိတ်များ ဖြစ်ကြသည်။
လျှပ်ကာများအား လျှပ်စစ်ပစ္စည်းများတွင် အသုံးချသည်။ ယင်းတို့အား လျှပ်ကူးပစ္စည်းများနှင့် ခွဲထုတ်ရန်ဖြစ်သည်။
လူန ၂၇

**လူန ၂၇** (**Luna-Resurs lander**) သည် ရုရှား ဖက်ဒရယ် အာကာသအေဂျင်စီ၏ လကမ္ဘာသို့စေလွှတ်မည့် အာကာသယာဉ်ဖြစ်ပြီး ဥရောပ အာကာသအေဂျင်စီနှင့်ပူးပေါင်းကာ လ၏ မလေ့လာရသေးသည့်နေရာအား စူးစမ်းရှာဖွေရန်ဖြစ်သည်။ 

## ကိုးကား
မကွေး ဘောလုံးအသင်း

**မကွေး ဘောလုံးအသင်း**သည် ပရော်ဖက်ရှင်နယ် ဘောလုံးအသင်း တစ်သင်းဖြစ်ပြီး မကွေးမြို့၊ မကွေးတိုင်းဒေသကြီးတွင် တည်ရှိသည်။ ထိုအသင်းသည် အထက်မြန်မာပြည် မကွေးတိုင်းဒေသကြီးကို ကိုယ်စားပြုသော အသင်းတစ်သင်းဖြစ်သည်။

## သမိုင်းကြောင်း 
မကွေးဘောလုံးအသင်းကို ၂၀၀၉ ခုနှစ်တွင် တည်ထောင်ခဲ့ပြီး လက်ရှိ အသင်းပိုင်ရှင်မှာ Asia World ကုမ္ပဏီ ၏ မန်နေဂျင်းဒါရိုက်တာ ဦးထွန်းမြင့်နိုင် ဖြစ်သည်။ မကွေးဘောလုံးအသင်းသည် မြန်မာ နေရှင်နယ် လိဂ်စတင်ကျင်းပစဉ် ၂၀၀၉ ခုနှစ်ကတည်းက ပါဝင်ခဲ့သော အသင်း ၈ သင်းထဲမှ တစ်သင်း ဖြစ်သည်။ ထိုနှစ် လိဂ်တွင် မကွေးအသင်းသည် ဒုတိယနေရာ ရရှိခဲ့သည်။

## အသင်း၏အကြောင်း 
မကွေးဘောလုံးအသင်းသည် တိုက်စစ်ဖြင့်ကစားသော ပုံစံမှာ နာမည်ကြီးသည်။ အရည်းအချင်းရှိ လူငယ်ခြေတက် ကစားသမားများကို မွေးထုတ်လေ့ရှိသည်။ နှစ်စဉ် ကလပ်အသင်း၏ ကစားသမား ဖွဲ့စည်းမှုသည် အရည်အချင်းရှိ လူငယ်ကစားသမားများကို အခြေပြုဖွဲ့စည်းလေ့ ရှိပြီး ထိုအထဲတွင် ဇော်မင်းထွန်းကဲ့သို့သော အားကစားသမားများလည်း ပါဝင်သည်။ ဇော်မင်းထွန်းသည်  ရတနာပုံ ဘောလုံးအသင်းသို့ပြောင်းရွေ့ကြေးမှာ မြန်မာနေရှင်နယ်လိဂ်တွင် လက်ရှိအမြင့်ဆုံးဖြစ်သည်။

## ဂုဏ်ပြုဆုများ 
* Second Runner-up in MNL CUP GRAND ROYAL 2009
* 5th in MNL GRAND ROYAL 2009
* 7th in MNL GRAND ROYAL 2010
* 5th in MNL 2011
* 6th in MNL 2012
* 4th in MNL MYANMAR 2013
* 4th in MNL MYANMAR 2014
* 3rd in MNL MYANMAR 2015
* 5th in MNL MYANMAR 2016 (ယှဉ်ပြိုင်ဆဲ)

## စပွန်ဆာ ကုမ္ပဏီ 
## လက်ရှိကစားသမားဖွဲ့စည်းပုံ 
### 2015 First Team Squad
## ကိုးကား
*Magwe 

## ပြင်ပလင့်များ
* First Eleven Journal 
* Magway FC
ရန်ကုန်ဘူတာကြီး

**ရန်ကုန် ဘူတာကြီး**သည် ရန်ကုန်မြို့လယ်တွင် တည်ရှိပြီး မြန်မာနိုင်ငံတွင် အကြီးဆုံးဘူတာရုံကြီးလည်း ဖြစ်သည်။ မြန်မာ့ မီးရထား၏ အဓိကမီးရထားကွန်ယက်ဖြစ်ကာ ၃,၁၂၆ မိုင် (၅.၀၃၁ ကီလိုမီတာ)ထိ  ရှိကာ အထက်မြန်မာပြည်တွင် နေပြည်တော်၊ မန္တလေး၊ ရွှေဘို၊ မြစ်ကြီးနား၊ ရှမ်းပြည်နယ်တွင် တောင်ကြီး၊ကလော၊ တနင်္သာရီကမ်းရိုးတန်းတွင် မော်လမြိုင်၊ ရေးတို့နှင့် ဆက်သွယ်ထားသည်။ 

၁၈၇၇ ခုနှစ်တွင် ဗြိတိသျှတို့မှ ပထမဆုံးတည်ဆောက်ခဲ့ပြီး ၁၉၄၃ ခုနှစ်တွင် ဂျပန်တပ်များဝင်လာစဉ်တွင် ဗြိတိသျှတို့က ဖျက်ဆီးခဲ့သည်။ လက်ရှိဘူတာကို ၁၉၅၄ ခုနှစ်တွင် မြန်မာရိုးရာ လက်မှုအနုပညာနှင့်အညီ ပြာသာဒ်အဆင့်ဆင့်ဖြင့် မြန်မာဗိသုကာပညာရှင် စည်သူဦးတင်မှ  ပြန်လည်ဒီဇိုင်းရေးဆွဲ တည်ဆောက်ခဲ့သည်။ ရန်ကုန်ဘူတာကြီးကို ရှေးဟောင်းအမွေအနှစ်အဆောက်အအုံအဖြစ် ၁၉၉၆ ခုနှစ်ကတည်းက သတ်မှတ်ခဲ့၍ ထားခဲ့သည်။ ရန်ကုန်မြို့တော် စည်ပင်သာယာရေး ကော်မတီမှ ခေတ်မှီမြို့တော် တည်ဆောက်ရန်အတွက် ရန်ကုန်ဘူတာကြီးကို မြို့လယ်မှ ၂၀ မိုင်(၃၂ ကီလိုမီတာ) ကွာဝေးသည့် ဒဂုံမြို့သစ်အရှေ့ပိုင်းသို့ ပြောင်းရွေ့တည်ဆောက်ရန် စီစဉ်နေသည်ဟု ဆိုသည်။

## မီးရထားလမ်းများ 
အောက်ပါတို့သည် ရန်ကုန်ဘူတာကြီးနှင့် ဆက်သွယ်ထားသော မီးရထားလမ်းများ ဖြစ်သည်။
*ရန်ကုန်မြို့ပတ်ရထား
*ရန်ကုန်-ပြည် ရထားလမ်း
*ရန်ကုန်-မန္တလေး ရထားလမ်း
*ရန်ကုန်-မော်လမြိုင် ရထားလမ်း

## သမိုင်း 
ရန်ကုန် ဘူတာကြီးကို ၁၈၇၇ ခုနှစ်တွင် အင်္ဂလိပ်တို့က ပထမဆုံး တည်ဆောက်ခဲ့ပြီး အုပ်ချုပ်မှုနှင့် လမ်းပန်းဆက်သွယ်မှု လွယ်ကူစေရန်အတွက် ရန်ကုန်မှ ပြည်မြို့သို့ ပထမဆုံး မီးရထားလမ်း တည်ဆောက်ခဲ့စဉ်က ဖြစ်သည်။ ဘူတာကြီးသည် မီးရထားဝန်း၏ တောင်ဘက်ခြမ်း Phayre Street (ယခုအခါ ပန်းဆိုးတန်းလမ်း) ရန်ကုန်မြို့လယ်တွင် တည်ရှိသည်။ ဘူတာကြီးကို ဗြိတိသျှ ဗစ်တိုးရီးယား ခေတ်ပုံစံအတိုင်း တည်ဆောက်ထားကာ လှပတင့်တယ်၍ ဂုဏ်မြင့်ဖွယ်ရာ အဆောက်အဦ ဖြစ်သည်။

ဒုတိယကမ္ဘာစစ်အတွင်းတွင် ရန်ကုန်ဘူတာကြီးသည် ဂျပန်တို့၏ စိတ်ကြိုက်ပစ်မှတ်သဖွယ် ဖြစ်လာခဲ့ပြီး ၁၉၄၃ ခုနှစ် အင်္ဂလိပ်တို့ ဆုတ်ခွာစဉ်တွင် ဖျက်ဆီးပစ်ခဲ့ကြသည်။

ရန်ကုန် ဘူတာကြီးအား ပြန်လည် တည်ဆောက်ရန်အတွက် မြန်မာရိုးရာ လက်မှုပညာများတွင် အခြေခံ၍ အင်ဂျင်နီယာ ဦးလှသွင်မှ ဒီဇိုင်းရေးဆွဲခဲ့သည်။ အဆောက်အဦသစ်သည် ၅၁၁၀ စတုရန်း မီတာ(၅၅၀၀ စတုရန်း ပေ) ကျယ်ဝန်းသည်။ အဆောက်အဦသစ် မြောက်ဘက်တွင် မြတ်ခင်းပြင်နှင့် ပန်းခြံများ၊ ကွင်းပြင်များ တည်ရှိသည်။ ၇ မေလ ၁၉၄၆ ခုနှစ် မြန်မာ့ မီးရထား အခွင့်အာဏာဖြင့် အတည်ပြုခဲ့သည်။ တည်ဆောက်ခြင်းကို ၁၉၄၇ ခုနှစ်တွင် စည်သူ ဦးတင်မှ ဆောင်ရွက်ခဲ့ပြီး ၁၉၅၄ ခုနှစ် မေလတွင် ပြီးစီးခဲ့ကာ မြန်မာကျပ်ငွေ ၄.၇၅ သန်း  ကုန်ကျခဲ့သည်။ ရန်ကုန်ဘူတာကြီး ဖွင့်ပွဲကို ဇွန်လ ၅ ရက် ၁၉၅၄ ခုနှစ်တွင် ကျင်းပခဲ့သည်။

ယခုအခါ ရန်ကုန် ဘူတာကြီးကို ရန်ကုန်မြို့ ရှေးဟောင်းအမွေအနှစ်အဆောက်အအုံများ စာရင်းတွင် ထည့်သွင်းခဲ့သည်။

## ဓာတ်ပုံများ 

ဖိုင်:Yangon Central Station Platform No.1.jpg|ရန်ကုန်ဘူတာကြီး ပလက်ဖောင်စင်္ကြန်အမှတ်(၁)
ဖိုင်:Yangon Central Station Lobby.jpg|ပလက်ဖောင်းစင်္ကြန်အမှတ်(၁)ရှိ ခရီးသည်များ စောင့်ဆိုင်းနေရာ
ဖိုင်:Myanmar Railways Ordinary Class Carriage.jpg|ပြည်တွင်းထုတ် လေအိတ်ဘိုဂီပါ ရိုးရိုးတန်းတွဲဆိုင်း(အတွင်းပိုင်း)
ဖိုင်:Inside of Myanmar Railways Ordinary Class Carriage.jpg|ပြည်တွင်းထုတ် လေအိတ်ဘိုဂီပါ ရိုးရိုးတန်းတွဲဆိုင်း(အတွင်းပိုင်း)

## ကိုးကား 
## ပြင်ပလင့်များ 
*တရားဝင် ဝက်ဘ်ဆိုက်
အူရောင်ငန်းဖျားရောဂါကာကွယ်ဆေး

**အူရောင်ငန်းဖျားရောဂါကာကွယ်ဆေး** ()သည် အူရောင်ငန်းဖျားရောဂါကို ကာကွယ်ပေးသော ကာကွယ်ဆေးတစ်မျိုးဖြစ်သည်။ တီဝိုင်၂၁အေ (Ty21a) နှင့် အတောင့်ပုံစံရှိသော ဗီပေါ်လီစက္ကရိုက်ဖြင့် ပြုလုပ်ထားသော ဗီကဲပ်စူလာ ပေါ်လီစက္ကရိုက်ကာကွယ်ဆေး(Vi capsular polysaccharide vaccine)ဟူ၍ နှစ်မျိုးနှစ်စား ကျယ်ပြန့်စွာ ရရှိနိုင်သည်။ တီဝိုင်၂၁အေသည် အသက်ရှိသေးသော ရောဂါပိုးဖြင့် ပြုလုပ်ထားပြီး ပါးစပ်မှ တိုက်ကျွေးရသည်။ ဗီကဲပ်စူလာ ပေါ်လီစက္ကရိုက်ကာကွယ်ဆေးသည် ရောဂါပိုး၏ပဋိပစ္စည်းဖြင့် ပြုလုပ်ထားသော ကာကွယ်ဆေး(subunit vaccine) ဖြစ်ပြီး ထိုးဆေးဖြစ်သည်။ ကာကွယ်ဆေးအမျိုးအစားကို မူတည်၍ ဆေးထိုးပြီး ပထမ(၂) နှစ်အတွင်းတွင် (၃၀-၇၀)ရာခိုင်နှုန်းခန့် ကာကွယ်မှုပေးနိုင်သည်။

အူရောင်ငန်းဖျားရောဂါ အဖြစ်များသည့်နေရာတွင်နေသော ကလေးများအားလုံးကို ဤကာကွယ်ဆေးထိုးထားသင့်သည်ဟု ကမ္ဘာ့ကျန်းမာရေးအဖွဲ့မှ အကြံပြုထားသည်။ ရောဂါဖြစ်ပွားလေ့မရှိသောနေရာများတွင်တော့ ရောဂါကူးစက်ခံရနိုင်ခြေရှိသူများကိုသာ ဆေးထိုးသင့်သည်။ ကာကွယ်ဆေးထိုးပေးသည့် အစီအစဉ်များဆောင်ရွက်ခြင်းဖြင့်လည်း ကူးစက်ရောဂါများကို တိုက်ဖျက်နိုင်သည်။ ဆေးထိုးခံပြီးနောက်(၁-၇)နှစ်ကြာတိုင်း လိုအပ်သလို ထပ်ဆင့်ဆေးများထိုးရသည်။ အမေရိကန်နိုင်ငံတွင် အူရောင်ငန်းဖျားရောဂါဖြစ်ပွားလေ့ရှိသောနေရာသို့သွားမည့် ခရီးသည်များကဲ့သို့ ရောဂါကူးစက်ခံရနိုင်ခြေရှိသူများကိုသာ ဤကာကွယ်ဆေးပေးရန်အကြံပြုထားသည်။ 

ယခုအသုံးပြုနေသော အူရောင်ငန်းဖျားရောဂါကာကွယ်ဆေးများမှာ အလွန်စိတ်ချရသည်။ ဆေးထိုးသည့်နေရာတွင် ဘေးထွက်ဆိုးကျိုး အနည်းငယ်ဖြစ်တတ်သည်။  အိတ်ခ်ျအိုင်ဗွီ ရောဂါပိုး (HIV)/ ခုခံအားကျဆင်းမှု ကူးစက်ရောဂါ (AIDS) ကူးစက်ခံနေရသူများအတွက် ထိုးဆေးကို စိတ်ချစွာ အသုံးပြုနိုင်သည်။ ရောဂါလက္ခဏာမပေါ်သေးသရွေ့ သောက်ဆေးကို အသုံးပြုနိုင်သည်။ သို့သော်လည်း ကိုယ်ဝန်ဆောင်နေစဉ် သောက်ဆေးကိုအသုံးပြုခြင်းသည် အန္တရာယ်ရှိ၊မရှိကိုတော့ သေချာစွာ မသိရသေးပါ။

ပထမဆုံး အူရောင်ငန်းဖျားရောဂါကာကွယ်ဆေးကို အယ်လ်ရော့ အဲဒ်ဝေါ့ ရိုက်(Almroth Edward Wright)၊ ရစ်ချတ် ဖိုက်ဖာ (Richard Pfeiffer)နှင့် ဝယ်လ်ဟမ် ကိုးလ်(Wilhelm Kolle)တို့မှ (၁၈၉၆)ခုနှစ်တွင် စတင်ပြုလုပ်ခဲ့သည်။ သို့သော်လည်း နောက်ပိုင်းတွင်ပြုလုပ်သော ကာကွယ်ဆေးများမှာ ဘေးထွက်ဆိုးကျိုး ပို၍နည်းသောကြောင့် ၎င်းတို့ကိုသာ အသုံးပြုရန် အကြံပြုထားသည်။ ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။ (၂၀၁၄)ခုနှစ် ဆေးတစ်လုံး၏ လက်ကားဈေးမှာ (၄.၄၄)ဒေါ်လာခန့်ဖြစ်သည်။ အမေရိကန်နိုင်ငံတွင် (၂၅-၅၀)ဒေါ်လာခန့်ပေးရသည်။

## ကိုးကား
လူန ၂၂

**လူန ၂၂** သည် ဆိုဗီယက်တို့၏ လူန စီမံကိန်းမှ လူမဲ့အာကာသယာဉ်တစ်စင်းဖြစ်သည်။
လူန ၂၂ သည် ပတ်လမ်းလှည့်ပတ်သည့် မက်ရှင်တစ်ခုဖြစ်ပြီး လမျက်နှာပြင်မှ ဂါမာရောင်ခြည်
ထုတ်လွှတ်မှု၊ ဒြပ်ဆွဲအားစက်ကွင်း၊ ကော့စမစ်ရောင်ခြည်များအား လေ့လာသည့် မက်ရှင်တစ်ခုလည်းဖြစ်သည်။
ယင်းသည် လပတ်လမ်းကြောင်းထဲသို့ ဇွန်လ ၂ ရက်၊ ၁၉၇၄ ခုနှစ်တွင် ရောက်ရှိခဲ့သည်။ မက်ရှင်သည်
နိုဝင်ဘာလတွင် လောင်စာကုန်ဆုံးကာ အဆုံးသတ်ခဲ့သည်။
လူန ၁၇

**လူန ၁၇** သည် ဆိုဗီယက်တို့၏ လူန စီမံကိန်းမှ လူမဲ့အာကာသယာဉ်တစ်စင်းဖြစ်သည်။
လူန ၁၇ သည် ၁၉၇၀ နိုဝင်ဘာ ၁၅ ရက်တွင် လပတ်လမ်းထဲသို့ ဝင်ရောက်ခဲ့ကာ လမျက်နှာပြင်သို့
ငြင်သာစွာ ဆင်းသက်ခဲ့သည်။
လူန ၁၆

**လူန ၁၆** သည် ဆိုဗီယက်ယူနီယံ၏ လူမပါသော အကာသယာဉ်ဖြစ်ပြီး လူန စီမံကိန်း၏ အစိတ်အပိုင်းဖြစ်သည်။ ယင်းသည် လမျက်နှာပြင်သို့ ဆင်းသက်ရန် ကြိုးစားရာ၌ မအောင်မြင်ခဲ့သည့် ငါးခုမြောက်အစင်းလည်းဖြစ်သည်။

## ကိုးကား
လူန ၁၉

**လူန ၁၉** သည် ဆိုဗီယက်ယူနီယံ၏ လူမဲ့စက်ရုပ်အာကာသယာဉ်တစ်စင်းဖြစ်ပြီး လူန စီမံကိန်း၏ အစိတ်အပိုင်းဖြစ်သည်။ ယင်းသည် လမျက်နှာပြင်မှ ဓာတ်ရောင်ခြည် ဂါမာရောင်ခြည်များအား လေ့လာခဲ့သည်။ 

## ကိုးကား
လူန ၂၁

**လူန ၂၁** သည် ဆိုဗီယက်တို့၏ လူန စီမံကိန်းမှ လူမဲ့အာကာသယာဉ်တစ်စင်းဖြစ်သည်။
လူန ၂၁ သည် ၁၉၇၃ ဇန်နဝါရီ ၁၂ ရက်တွင် လပတ်လမ်းထဲသို့ ဝင်ရောက်ခဲ့ကာ လမျက်နှာပြင်သို့
ငြင်သာစွာ ဆင်းသက်ခဲ့သည်။ ယင်းမှ ဆိုဗီယက်တို့၏ ဒုတိယမြောက် လူနိုဒေါ့ လဆင်းယာဉ်အား
ဆင်းသက်စေခဲ့ကာ လမျက်နှာပြင်အား လေ့လာခဲ့သည်။ 

## ပြင်ပလင့် 
* Zarya - Luna 21 chronology
ဟံသာဝတီယူနိုက်တက် ဘောလုံးအသင်း

**ဟံသာဝတီယူနိုက်တက် ဘောလုံးအသင်း**သည် တောင်ငူမြို့တွင် အခြေပြုတည်ထားသော ဘောလုံးအသင်းဖြစ်ပြီး ပဲခူးတိုင်းဒေသကြီးကို ကိုယ်စားပြုသည့် အသင်းဖြစ်သည်။ ၂၀၀၉ မြန်မာနေရှင်နယ်လိဂ်ဘောလုံးပြိုင်ပွဲများ စတင်ကျင်းပစဉ်ကတည်းကပင် ပါဝင်ခဲ့သော အသင်းဖြစ်ပြီး ထိုနှစ်ပြိုင်ပွဲတွင် အဆင့် ၆ နေရာတွင် ရပ်တည်ခဲ့သည်။ ၂၀၁၂ ခုနှစ်တွင် ယခင်အမည် ဥဿယူနိုက်တက်မှ ဟံသာဝတီယူနိုက်တက်သို့ ပြောင်းလဲခဲ့သည်။ ဥဿာယူနိုက်တက် အမည်နှင့်ရှိစဉ်က ၂၀၁၀ မြန်မာ့ဘောလုံးအဖွဲ့ချုပ်ဖလားပြိုင်ပွဲတွင် ပထမဆုံးအကြိမ် အသင်းအတွက် အရေးကြီးသော ဖလားတစ်လုံး ရယူနိုင်ခဲ့သည်။

## သမိုင်းကြောင်း 
ဟံသာဝတီယူနိုက်တက် ဘောလုံးအသင်းသည် မြန်မာနေရှင်နယ်လိဂ်ဖလားပြိုင်ပွဲ စတင်ကျင်းပစဉ်ကတည်းကပင် ဥဿာယူနိုက်တက် ဟူသော အမည်ဖြင့် ပါဝင်ခဲ့သော အသင်းတစ်သင်းဖြစ်သည်။ ပဲခူးတိုင်းဒေသကြီးကို ကိုယ်စားပြုပြီး အသင်း၏ပိုင်ရှင်မှာ IBTC ကုမ္ပဏီပိုင်ရှင် ဦးအောင်မိုးကျော် ဖြစ်သည်။ 

## ၂၀၁၃-၂၀၁၄ 
ဟံသာဝတီယူနိုက်တက် အသင်းသည် မြန်မာ နေရှင်နယ် လိဂ် (၂) သို့ အဆင့်လျော့ချ ခံခဲ့ရသည်။ သို့သော် MNL-2  တွင် ဗိုလ်စွဲသောအခါ မြန်မာနေရှင်နယ်လိဂ်သို့ ပြန်လည် ဝင်ရောက်ခဲ့သည်။ ဟံသာဝတီအသင်း မြန်မာနေရှင်နယ်လိဂ် (၂) တွင်ရှိစည် ဘမ်ဘမှ ၂၄ ဂိုးသွင်းယူပေးခဲ့သည်။

## ဂုဏ်ပြုဆုများ 
*၂၀၁၀ မြန်မာဘောလုံးအဖွဲ့ချုပ်ဖလား

## နည်းပြ 
*မန်နေဂျာ = ဦးထွန်းထွန်းလင်း
*နည်းပြ    = ဦးမျိုးမင်းထွန်း

## လက်ရှိကစားသမားစာရင်း (၂၀၂၀) 
ဟံသာဝတီအသင်း၏ လက်ရှိ လူစာရင်းမှာ - 

## ကိုးကား
ဆောက်သန်းမြန်မာ ယူနိုက်တက် ဘောလုံးအသင်း

**ဆောက်သန်းမြန်မာ ယူနိုက်တက် ဘောလုံအသင်း**သည် မော်လမြိုင်မြို့၏ မြို့ခံအသင်းတစ်သင်း ဖြစ်သည်။ မြန်မာနေရှင်နယ်လိဂ်စတင်တည်ထောင်စဉ် ၂၀၀၉ ခုနှစ်ကတည်းကပင် စတင်ပြိုင်ပွဲဝင်ခဲ့သော အသင်းတစ်သင်းဖြစ်သည်။ ၎င်းအသင်းသည် မွန်ပြည်နယ်၊ ကရင်ပြည်နယ်၊ တနင်္သာရီတိုင်းဒေသကြီးတို့အပါအဝင် မြန်မာနိုင်ငံ၏ တောင်ဘက် ကမ်းရိုးတန်းတစ်ခုလုံးကို ကိုယ်စားပြုသည်။ ကနဦးတွင် မော်လမြိုင်မြို့ရှိ ရာမည အားကစားကွင်း ကို အိမ်ကွင်းအဖြစ် အသုံးပြုရန် ရည်ရွယ်ခဲ့သော်လည်း လက်ရှိတွင် အောင်ဆန်း အားကစားကွင်းအား အိမ်ကွင်းအဖြစ် အခြားအသင်း (၃) သင်းနှင့်အတူ မျှ၍ သုံးစွဲနေရသည်။ ၂၀၁၄ ခုနှစ် မြန်မာနေရှင်နယ်လိဂ် ရာသီပွဲအပြီးတွင် မြန်မာနေရှင်နယ်လိဂ် (၂) သို့ တန်းဆင်းခဲ့ရသည်။

၂၀၀၉ ခုနှစ် မြန်မာနေရှင်နယ်လိဂ် အဖွင့်နှစ်တွင် ဒယ်လ်တာယူနိုက်တက် ရှေ့မှနေ၍ နောက်ဆုံးအဆင့်မှ ကင်းလွတ်ခဲ့သည်။

## ကစားသမားများ 
### ၂၀၁၆ 
လက်ရှိ ၂၀၁၆ ကစားမည့် ကစားသမား စာရင်းဖြစ်သည်။

## ကိုးကား
## ပြင်ပလင့်များ
* First Eleven Journal  
* Soccer Myanmar  
* SMU unofficial fans' blog
ဟော်ရီဇုန် ဘောလုံးအသင်း

**ဟော်ရီဇုန် ဘောလုံးအသင်း**ကို ၂၀၁၂ ခုနှစ်တွင် တည်ထောင်ခဲ့သည်။ အစကနဦးတွင် အပျော်တမ်းအသင်းတစ်သင်းဖြစ်ခဲ့သည်။ နောင်တွင် ပရော်ဖက်ရှင်နယ်အသင်းတစ်သင်းအဖြစ် ပြောင်းလဲပြီး မြန်မာနေရှင်နယ်လိဂ် (၂) ကို ဝင်ရောက်ယှဉ်ပြိုင်ခဲ့သည်။ ၂၀၁၅ ခုနှစ် မြန်မာနေရှင်နယ်လိဂ် (၂) ကစားအပြီးတွင် မြန်မာနေရှင်နယ်လိဂ်သို့ တန်းတက်ကစားခွင့်ရခဲ့သည်။

## လက်ရှိကစားသမားများ 
### ၂၀၁၆ 
၂၀၁၆ ခုနှစ် မြန်မာနေရှင်နယ်လိဂ်အတွက် ကစားသမားစာရင်းဖြစ်သည်။ 

## ကိုးကား
* Horizon Website  

## ပြင်ပလင့်များ
* First Eleven Journal 
* Soccer Myanmar
ချင်းယူနိုက်တက် ဘောလုံးအသင်း

**ချင်းယူနိုက်တက် ဘောလုံးအသင်း**သည် ချင်းပြည်နယ်တွင် အခြေပြုတည်ထားပြီး ချင်းပြည်နယ်ကိုယ်စားပြုအသင်းနှစ်သင်းမှ တစ်သင်းဖြစ်သည်။ ကျန်အသင်းမှာ GFA ဘောလုံးအသင်းဖြစ်သည်။ 

## ကစားသမားများ 
## ၂၀၁၆ လက်ရှိ ကစားသမားစာရင်း 
## ကိုးကား
*Chin United

## ပြင်ပလင့်များ
*official website 
*Myanmar Football Federation
ပြည်သူ့အရေးတော်ပုံပါတီ (စာအုပ်)

**ပြည်သူ့အရေးတော်ပုံပါတီ** စာအုပ်သည် ရန်ကုန်ဘဆွေ ရေးသားသော ဂျပန်တော်လှန်ရေးကာလကို မှတ်တမ်းတင်ထားသည့် မှတ်တမ်းစာပေအမျိုးအစားဖြစ်သည်။ ၂၀၁၅ ခုနှစ် ဒီဇင်ဘာလတွင် ငါတို့စာပေ စာအုပ်တိုက်မှ ထုတ်ဝေခဲ့သည်။

## စာအုပ်အကြောင်းအကျဉ်း
ဂျပန်တော်လှန်ရေးကာလ၌ တော်လှန်ရေးခေါင်းဆောင်းများ၊ တော်လှန်ရေးတပ်သားများ၏ အတွေ့အကြုံများ၊ အခက်အခဲများ၊ အားနည်းချက်များ၊ တရားဥပဒေစိုးမိုးရေးကင်းလွတ်နေသည့်ကာလအတွင်း ဒေသခံတို့၏ ကျီးလန့်စာစားနေထိုင်ရ သည့် အခြေအနေများ၊ တစ်ဦးနှင့်တစ်ဦး ယုံကြည်မှုကင်းမဲ့စွာနေထိုင်ရသည့်အခြေအနေများကို သိမြင်ရမည်ဖြစ်သည်။ စာရေးသူသည် သူ၏ဂျပန် တော်လှန်ရေးကာလဖြတ်သန်းရာဒေသ ဧရာဝတီမြစ်ဝကျွန်းပေါ်ဒေသမှ အတွေ့အကြုံများကို အဓိကထားမှတ်တမ်းတင်ထားခြင်းဖြစ်သည်။ ပြည်သူ့အရေးတော်ပုံပါတီစာအုပ်ကို ရန်ကုန်ဘဆွေသည် ၁၉၈၂ ခုနှစ် စက်တင်ဘာ ၂ ရက် နံနက် ၉ နာရီတွင် အပြီးသတ်ရေးသားခဲ့သည်။ ထိုမှတ်တမ်းစာအုပ်သည် ရေးသားပြီးချိန်မှ ၃၃ နှစ်အကြာမှသာ ထုတ်ဝေနိုင်ခဲ့သည်။

## ကိုးကား
သံမဏိနှင်းဆီ (စာအုပ်)

**သံမဏိနှင်းဆီ** စာအုပ်သည် စာရေးဆရာ မင်းကျော်စွာ ဘာသာပြန်ဆိုရေးသားထားသည့် ဘာသာပြန်၊ မှတ်တမ်းစာပေ စာအုပ်တစ်အုပ်ဖြစ်သည်။ ၂၀၁၅ ခုနှစ် ဧပြီလတွင် လောကသစ်စာပေမှ ထုတ်ဝေခဲ့သည်။

## စာအုပ်အကြောင်းအကျဉ်း
ကျေးလက်ဒေသတွင် နေထိုင်သူ အမျိုးသမီးတစ်ဦးဖြစ်သူ ဆမာလီမမ်၏ ကိုယ်တိုင်ရေးစာအုပ်တစ်အုပ်ဖြစ်သည်။ ငယ်စဉ်ကလေးဘဝကတည်းက လိင်ကျွန်အဖြစ် ရောင်းစားခံခဲ့ရသည်။ လိင်ကျွန်ဘဝမှ လွတ်မြောက်အောင် ကြိုးပမ်းခဲ့ရသည်။ ထို့နောက် ဘဝတူ အမျိုးသမီးများကို ကယ်တင်နိုင်ရန် ကြိုးပမ်းခဲ့ သည်။ ထိုသို့ ဖြတ်သန်းခဲ့ရသည့် အကြောင်းအရာများကို မှတ်တမ်းတင်ထား သည့် စာအုပ်ဖြစ်သည်။

## ကိုးကား
ပျို့

**ပျို့**သည် ပိုဒ်ရေများစွာပါဝင်သော လေးလုံးစပ် ကဗျာရှည်အမျိုးအစား ဖြစ်သည်။ အင်းဝခေတ်တွင် စတင်ပေါ်ပေါက်လာခဲ့ပြီး အင်းဝ၊ တောင်ငူ၊ ညောင်ရမ်းနှင့် ကုန်းဘောင်ခေတ်တို့တွင် ထွန်းကားခဲ့သည်။ စတင်ရေးသားခဲ့သူမှာ အသက် ၁၆ အရွယ်ရှိ ရှင်မဟာရဋ္ဌသာရ ဖြစ်သည်ဟု ဆိုသည်။

## အဓိပ္ပာယ် 
ပျို့၏ အဓိပ္ပာယ်ကို နှစ်သက်ခြင်းဟု ဖွင့်ဆိုသည်။ ပျို့ရေးသားသူကို ပျို့စာဆို ဟု ခေါ်သည်။ 

လှေသင်းအတွင်းဝန်၏ ဝေါဟာရလီနတ္ထဒီပနီ၌ ပျို့-ဟူ၍ ခေါ်ဝေါ်ရေးသားကြသည်မှာ- 

“မနံ ပိနေတီတိ ပျို့-ဟု ဝိဂြိုဟ်ပြုသည်။ အနက်ကား- ယံကဗျံ၊ အကြင်ကဗျာသည်၊ မနံ၊ စိတ်ကို၊ ပိနတိ၊ နှစ်သက်စေတတ်၏၊ ဣတိ၊ ထို့ကြောင့်၊ တံကဗျံ၊ ထိုကဗျာသည်၊ ပျို့၊ ပျို့မည်၏။ ထို့ကြောင့် ပျို့ဟူသည် နှစ်သက်ခြင်း၊ ပြည့်ဖြိုးခြင်း၊ ထွန်းလင်းသော အရောင်အဝါရှိခြင်း တည်းဟူသော စကားသုံးရပ်ဖြစ်ကြောင်းကို ပြသော ပေါရဏတွင် ဆိုသဖြင့် ဤအရာ၌ နှစ်သက်မြတ်နိုးစေတတ်သည် သဘောရှိသည်ဟု ဆိုသည်။ အထောက်အထားအဖြစ်လည်း ဘုံခန်းတွင်  “စုံမက်လှည့်တို့ ပျို့ရရို့လျှင်၊ နှစ်လို့ချင်ဘွယ်၊ ရူပကာယ်ကား” ဟူ၍လည်းကောင်း
* “သီးနုရှိလင့်၊ သီးမာရင့်လျက်၊ မှည့်နှင့်တချို့၊ နတ်မင်းတို့သည်၊ ချစ်ပျို့ လေးလေး မြတ်မြတ်တည်း” ဟူ၍လည်းကောင်း၊ 
* “ကြည့်မိတုံတုံ၊ အာရုံပျို့ပျို့၊ နှစ်လို့ပျော်ပျော်၊ ရှေးထက်သော်လည်း” ဟူ၍လည်းကောင်း၊

ဟတ္ထိပါလတွင်-
* “လေးယောက်ပျို့ပျို့၊ အင်မချို့တည့်၊ သားတို့ ထံရင်း” ဟူ၍လည်းကောင်း၊
တနည်းလည်း ရှေးရှေးသော ကျမ်းပြုဆရာဆရာတို့သည်- “ယဿဘဂဝတော၊ အကြင်မြတ်စွာဘုရားအား။ ပိနာ၊ ပျို့ကုန်သော။ ဥရက္ခံသဗာဟဝေါ၊ ရင်ညှပ်ပခုံးလက်ရုံးတို့သည်။ သန္တိ၊ ရှိကုန်၏”- ဟူ၍ အနက်ပြန်ဆိုတော်မူကြ၏။ ထို့ကြောင့်- ပိန- သဒ္ဒါကဖြစ်သော (ပျို့) ဟူ၍ ယူသင့်သည်။ ဤအရာ၌ သူတပါးတို့၏ နှလုံးကို ကြည်လင်နှစ်မြို့စေလျက် စိတ်ပျိုကိုယ်နုစေတတ်သော အဖွဲ့ဖြစ်ခြင်းကြောင့် ပျို့ဟူ၍ ခေါ်ဝေါ်ရေးသားကြသည်။

## အမျိုးအစား
ပျို့ကို အခြေခံအမျိုးအစားအားဖြင့် ၂ မျိုးရှိသည်ဟု သတ်မှတ်သည်။ ထိုအမျိုးအစား ၂ မျိုးမှာ –
#ဇာတ်လမ်းပါသော ပျို့
#ဇာတ်လမ်းမပါသော ပျို့ တို့ဖြစ်သည်။

## အရေးပါသောအစိတ်အပိုင်း
ပျို့တစ်ပုဒ်၏ နိဂုံးဖော်ပြချက်သည် အရေးပါသောအစိတ်အပိုင်း ဖြစ်သည်။ နိဂုံးပိုင်းတွင်
*စာဆို၏ ဘဝ
*စာဖတ်ပရိသတ်အပေါ် သဘောထား
*အကြောင်းအရင်း
*ရေးဖွဲ့ပြီးစီးချိန် တို့ကိုတွေ့ရသည်။

ပျို့တွင် ဇာတ်လမ်းကျောရိုးတည်ရာပြည်ကိုဖွဲ့ရာ၌ ပျို့စာဆိုကျင်လည်ရာမြို့ကို ထင်ဟပ်ဖွဲ့ဆိုကြသည်။

## ပျို့ဆိုင်ရာမှတ်ချက်များ
မြန်မာစာပေစတင်ဖွံ့ဖြိုးသော အင်းဝခေတ်တွင် ပျို့စာဆိုတို့သည် ဇာတ်တော်ကြီးဆယ်ဘွဲ့အပါအဝင် ဗုဒ္ဓစာပေ ဝတ္ထုဇာတ်လမ်းများကို ပျို့ ဟုခေါ်သော ကဗျာဝတ္ထုများအဖြစ် ဝေဝေဆာဆာ ရေးဖွဲ့ကြသည်။

## ကိုးကား 
ကဏ္ဍ:မြန်မာ ကဗျာအမျိုးအစားများ
ရှမ်းနှစ်သစ်ကူးပွဲတော်

နတ်တော်လဆန်း ၁ ရက်နေ့သည် ရှမ်းတိုင်းရင်းသားတို့၏ နှစ်ဟောင်း ကုန်ဆုံး၍ နှစ်သစ်သို့ ရောက်ရှိသည့် နေ့ဖြစ်သည်။ ရှမ်းနှစ်သစ်ကူးကို **ပီမယ်တိုင်း** ဟု ခေါ်သည်။ ရှေးက ဤနှစ်သစ်ကူး အခါသမယ ကျရောက်တိုင်း ပွဲလမ်း သဘင်များ စည်ကား သိုက်မြိုက်စွာ ကျင်းပခြင်း၊ သူရဲကောင်းများအား ဘွဲ့များ ချီးမြှင့်ခြင်း၊ စာပေ ဂီတ အနုပညာရှင်များအား ဆုပေးခြင်း၊ သက်ကြီး ရွယ်အိုများအား ဂါရဝပြုခြင်း အစဉ်အလာများ ရှိခဲ့သည်။

ရှေးရိုးရာ ထုံးတမ်းအရ နှစ်သစ်ကို ကြိုဆိုရာတွင် အချက် ၄ ချက် ပါဝင်သည်။
# နှစ်သစ်ကို ကြိုဆိုခြင်း
# နှစ်သစ်ကို ဂါရဝပြုခြင်း
# ရိုးရာ အစားအစာဖြင့် ဧည့်ခံခြင်း၊ ကုသိုလ်ကောင်းမှု ပြုခြင်း
# ပျော်ပွဲရွှင်ပွဲ ကျင်းပခြင်း ဟူ၍ ဖြစ်သည်။

ထို့အတူ နှစ်သစ်ကူး မီးဆုခံထွက်ခြင်းသည်လည်း အိမ်ရှင်ကို ဂါရဝပြုခြင်း၊ နှစ်သစ်တွင် ဆုမွန်ကောင်းများ လာရောက် တောင်းပေးခြင်း၊ ဆွေမျိုး သားချင်း သဘောဆောင်ခြင်း ဟူသော အနက်ကို ဆောင်သည့် ရှေးရိုးရာ အစဉ်အလာကို ထိန်းသိမ်းခြင်း ဖြစ်သည်။

## သမိုင်းကြောင်း 
လွန်ခဲ့သော နှစ်ပေါင်း ၂ဝဝဝ ကျော်ကတည်းက ရှမ်းလူမျိုးတို့သည် ဂန္ဓလရာဇ်တိုင်းဟု ခေါ်သော ယခု တရုတ်ပြည် ယူနန်နယ်၏ အနောက်ဖက်နှင့် မြောက်ဖက် ရွှေလီမြစ်ဝှမ်းဒေသတွင် အင်အား စုစည်းကာ ကိုယ်ပိုင် စာပေ၊ ယဉ်ကျေးမှု၊ ဓလေ့ထုံးစံဖြင့် နေထိုင်ခဲ့ကြသည်။ ထို့နောက် အင်အား တောင့်တင်း ခိုင်မာသော နန်ချို လက်နက် နိုင်ငံတော် (Nan Chao AD 649-1253) ကို တည်ထောင်ခဲ့ကြသည်။

သာသနာ သက္ကရာဇ် ၄၅ဝ (BC 94) တွင် စဝ်ဦးတည်ဖ ဘုရင်မင်းမြတ်သည် ဗုဒ္ဓသာသနာတော်ကို ယုံကြည် ကိုးကွယ်လိုသည် ဖြစ်၌ သားတော် စဝ်ခွန်စိုင်းအား သီဟိုဠ် (ယခု သီရိလင်္ကာနိုင်ငံ) သို့ စေလွတ်ပြီး ပိဋကတ် သုံးပုံကို ပင့်ဆောင် စေခဲ့သည်။ ဗုဒ္ဓ သာသနာတော်ကြီး နန်ချိုပြည်သို့ စတင် ရောက်ရှိလာသည့် ထိုနှစ် ထိုလ (နတ်တော်လ) မှ စ၍ ရှမ်းသက္ကရာဇ်ကို ရေတွက် သတ်မှတ်ခဲ့သည်။ ရှေးအခါက ရှမ်းနက္ခတ္တ ပညာရှင်များသည် နှစ်သစ်ကူးနေ့ကို သတ်မှတ်ရာတွင် နေ-လ-ကြယ်-နက္ခတ်တို့ကို ကြည့်ပြီး အချိန်နာရီ အတိအကျဖြင့် သတ်မှတ်ကြသော်လည်း ယခုအခါတွင် နတ်တော်လဆန်း ၁ ရက်နေ့ကို နှစ်သစ်ကူးနေ့ အဖြစ် သတ်မှတ်ထားသည်။

## ကိုးကား
ဂရပ်ဖစ်အနုပညာ

**ဂရပ်ဖစ်အနုပညာ**ဆိုသည်မှာ အမြင်ဆိုင်ရာ အနုပညာအမျိုးအစားများထဲတွင် ပါဝင်သော အနုပညာပုံသဏ္ဌာန်တစ်ခု ဖြစ်သည်။ ဂရပ်ဖစ်အနုပညာကို ပုံနှိပ်ခြင်းအနုပညာဟု ဝက်ဘ်စ်တာအဘိဓာန် ကဖွင့်ဆိုပြီး ဓာတ်ပုံနည်းပညာ၊ ကျောက်ပုံနှိပ်နည်းပညာ၊ သစ်ထွင်းနည်းပညာ၊ ကြေးပုံနှိပ်နည်းပညာ အစရှိသည်တို့ကိုအသုံးပြု၍ တီထွင်ဖန်တီးသော အနုပညာလက်ရာများဟု အဓိပ္ပာယ်ဖွင့်ဆိုသည်။ ထို့အပြင် လိုင်းများ၊ အသွေးအနုအရင့်နှင့် ရုပ်လုံးရုပ်ကြွများ ပေါ်လွင်ရန်သရုပ်ဖော်ရသော အမြင်ဆိုင်ရာ အနုပညာအမျိုးအစားဟု အောက်စဖို့အဘိဓာန်က အဓိပ္ပာယ်ဖွင့်ဆိုသည်။

အမြင်ဆိုင်ရာတင်ပြချက်များကို မျက်နှာပြင်တစ်ခုပေါ်တွင် ရေးဆွဲတင်ပြထားခြင်းကို ဂရပ်ဖစ်ဟု ခေါ်ဆိုသည်။ နံရံ၊ ကင်းဗတ်၊ ပိုးဇာ၊ စက္ကူ၊ ကျောက်တုံးနှင့် ပုံနှိပ်နိုင်သော သို့မဟုတ် ရေးဆွဲနိုင်သော ကြားခံအလွှာတစ်ခုကို မျက်နှာပြင်ဟု ခေါ်ဆိုသည်။ ပုံနှိပ်ခြင်း သို့မဟုတ် ရေးဆွဲခြင်းများတွင် သတင်း အချက်အလက်များ၊ သရုပ်ဖော်ပုံများ၊ ဖျော်ဖြေရေးဆိုင်ရာ အကြောင်းအရာများနှင့် အနုပညာဆိုင်ရာ တင်ပြချက်များ ပါဝင်နိုင်သည်။ သို့သော် ဂရပ်ဖစ်အတတ်ပညာတစ်ခုခုကို အသုံးပြု၍ ထုတ်လုပ်လိုက်သော လက်ရာတိုင်းကို အနုပညာပစ္စည်းဖြစ်သည်ဟု ခေါ်ဆိုနိုင်မည်မဟုတ်ပါ။ အနုပညာမြောက်ခြင်းသည် သီးခြားတည်ရှိသော ဂုဏ်သတ္တိတစ်ခုဖြစ်သည်။

ဂရပ်ဖစ်ဆိုသောဝေါဟာရသည် ဂရိဝေါဟာရဖြစ်သည်။ ဂရပ်သည် ဂရပ်ဖစ်စကားလုံး၏ ရုပ်ရင်းစကား လုံးဖြစ်သည်။ x  ဝင်ရိုးနှင့် y  ဝင်ရိုးသည် ဂရပ်ဝေါဟာရကို ကိုယ်စားပြုသည်။ ထို့ကြောင့် နှစ်ဖက်မြင်ဟု ဆိုနိုင်ပါ သည်။ ကွန်ပျူတာနည်းပညာတိုးတက်လာသောအခါ ကွန်ပျူတာမျက်နှာပြင်ပေါ်တွင် ဂရပ်ဖစ် လုပ်ငန်းများကို လုပ်ကိုင်လာကြသည်။ ထိုသို့လုပ်ကိုင်ရာတွင် နှစ်ဖက်မြင်အမျိုးအစားနှင့် သုံးဖက်မြင် အမျိုးအစားများ ပါဝင်နေပါသည်။ ပုံနှိပ်ရန် သို့မဟုတ် ပုံနှိပ်ထုတ်ဝေရန်ရည်ရွယ်၍ဖန်တီးသော အရာဝတ္ထုတိုင်းကို နှစ်ဖက်မြင်အမျိုးအစားဟုခေါ်သည်။ တီဗီ သို့မဟုတ် ကွန်ပျူတာမော်နီတာပေါ်တွင် သရီးဒီမျက်မှန်ကဲ့သို့ အခြားအရာဝတ္ထုတစ်ခုကို ကြားမခံပဲ မျက်မြင်ဖြင့် တိုက်ရိုက်ကြည့်ရှုရသော အရာဝတ္ထုတိုင်းကိုလည်း နှစ်ဖက်မြင်ဟုသာခေါ်သည်။ ထို့ကြောင့် သုံးဖက်မြင်နည်းပညာဖြင့် ထုတ်လုပ် လိုက်သော ရုပ်ရှင်ကားများသည်လည်း ဂရပ်ဖစ်တွင် အကြုံဝင်သည်။ ဂရပ်ဖစ်အနုပညာတွင် သုံးဖက်မြင် ဖန်တီးထားသည့် အနုပညာလက်ရာများကိုလည်း ထည့်သွင်းထားသည်။ သုံးဖက်မြင်ရုပ်ရှင်ကားများကို မျက်မှန်တပ်၍ ကြည့်ရှုသောအခါ x  နှင့် y  ဝင်ရိုးအပြင် z  ဝင်ရိုး(ထုထည်) ပါဝင်လာသည့် အတွက် သုံးဖက်မြင်ဟု ခေါ်ဆိုနိုင်ခြင်းဖြစ်သည်။

ဂရပ်ဖစ်အနုပညာလက်ရာများသည် ခရစ်မပေါ်မီနှစ်ပေါင်း ၂၅၀ဝ က တည်းက တည်ရှိခဲ့သည်။ အီဂျစ် လူမျိုးများသည် ဂရပ်ဖစ်ကို စတင်အသုံးပြုခဲ့ကြသည်။ ဂရပ်ဖစ်အနုပညာသည် ပုံနှိပ်ခြင်းနည်းစနစ်များ တွင် အများစုတည်မီသည်။ ထို့ကြောင့် နည်းပညာတိုးတက်မှုနှင့်အတူ ဂရပ်ဖစ်၏ တိုးတက်ပြောင်းလဲမှု သည်လည်း မြင့်မားခဲ့သည်။ အရှိန်အဟုန် ကောင်းခဲ့သည်။

## ကိုးကား
ဇေယျာရွှေမြေ ဘောလုံးအသင်း

**ဇေယျာရွှေမြေ ဘောလုံးအသင်း**သည် မုံရွာမြို့ခံ ဘောလုံးအသင်းတစ်သင်း ဖြစ်သည်။ ၂၀၀၉ ခုနှစ် မြန်မာနေရှင်နယ်လိဂ်စတင်ခဲ့စဉ်ကတည်းက ပါဝင်ခဲ့သော အသင်းတစ်သင်းဖြစ်သည်။ ဇေယျာရွှေမြေ ဘောလုံးအသင်းသည် မြန်မာနိုင်ငံအလယ်ပိုင်း စစ်ကိုင်းတိုင်းဒေသကြီးကို ကိုယ်စားပြုသော အသင်းတစ်သင်း ဖြစ်သည်။

## ၂၀၁၆ ခုနှစ် ကစားသမားများ
**လက်ရှိကစားပုံစံ**

## ကိုးကား
*Zeyar Shwe Myay 

## ပြင်ပလင့်များ
* First Eleven Journal  
* Soccer Myanmar
ခေတ်စမ်းစာပေ

**ခေတ်စမ်းစာပေ**သည် ၁၉၃၀ ခုနှစ်ဝန်းကျင်တွင် ပေါ်ပေါက်ခဲ့သည်။ ရန်ကုန်တက္ကသိုလ်ကျောင်းသားအချို့၏ အရေးအသားပုံသဏ္ဌာန် အသစ်တစ်ခုမှ ထိုဝေါဟာရထွက်ပေါ်လာခြင်းဖြစ်သည်။ ၁၉၃၄ ခုနှစ်တွင် စုစည်းထုတ်ဝေခဲ့သော ခေတ်စမ်းပုံပြင်များစာအုပ်ပါ အရေးအသားပုံစံများကို ခေတ်စမ်းဟု စတင်ခေါ်ဆိုခဲ့သည်။ ထိုစာအုပ်ထုတ်ဝေချိန်တွင် ဆရာကြီးဖေမောင်တင်က အမှာစာရေးပေးခဲ့ပြီး ထိုစာအုပ်ပါ ရသစာပေများသည် ခေတ်ကို စမ်းသပ်ထားခြင်း၊ စူးစမ်းထားခြင်းနှင့် မြန်မာရသစာပေ ဖန်တီးမှုကို နည်းလမ်းအသစ်ဖြင့် စမ်းသပ်ချဉ်းကပ်ထားခြင်းကြောင့် ထိုစာပေလက်ရာများကို ခေတ်စမ်းဟု ခေါ်ဆိုခဲ့သည်။ စာအုပ်အမည်ကိုလည်း ခေတ်စမ်းပုံပြင်ဟု ခေါ်ခဲ့သည်။  

ခေတ်စမ်းစာပေလှုပ်ရှားမှုတွင် ဇော်ဂျီ၊ သိပ္ပံမောင်ဝ၊ မင်းသုဝဏ်၊ မောင်ထင်၊ မောင်သုတ၊ ကုသနှင့် ဧမောင် တို့သည် ဦးဆောင်ပါဝင်ကြသူများ ဖြစ်သည်။ ခေတ်စမ်းစာပေကို လှုပ်ရှားမှုတစ်ခုအဖြစ် စတင်ခဲ့ခြင်းမဟုတ်ပါ။ မြန်မာစာပေနှင့် ကမ္ဘာ့စာပေကို တတ်ကျွမ်းနားလည်သည့် လူငယ်စာရေးဆရာများ၏ စမ်းသပ်သောလက်ရာများမှတစ်ဆင့် ခေတ်စမ်းစာပေသည် လှုပ်ရှားမှုအသွင်ဖြစ် လာခဲ့ရခြင်းဖြစ်သည်။ စာပေလေ့လာသူပညာရှင်များကလည်း ခေတ်စမ်းစာပေကို လှုပ်ရှားမှုတစ်ခုအဖြစ် အသိအမှတ်ပြုခဲ့သည်။ ထိုလှုပ်ရှားမှုများကို ပံ့ပိုးခဲ့သည်များတွင် ဂန္တလောကမဂ္ဂဇင်း၊ ခေတ်စမ်းပုံပြင်များ (၁၉၃၄)၊ ခေတ်စမ်းကဗျာများ (၁၉၃၄)၊ ခေတ်စမ်းပုံပြင်များ (၁၉၃၈) တို့သည် အဓိကကျသောအခန်းကဏ္ဍတွင် ပါဝင်ခဲ့သည်။ ဆရာဇော်ဂျီ ရေးသားခဲ့သော ပိတောက်ပန်း (ကဗျာ) (၁၉၂၈) ကို ပထမဦးဆုံး ခေတ်စမ်းကဗျာအဖြစ် အသိအမှတ်ပြုထားကြသည်။

## ကိုးကား
မြန်မာနိုင်ငံရှိ အားလပ်ရက်များ

ပြည်ထောင်စုသမ္မတမြန်မာနိုင်ငံတော် ပြည်ထောင်စုအစိုးရအဖွဲ့က နှစ်စဉ်အမိန့်ကြော်ငြာစာဖြင့်ကြေညာ၍ အများပြည်သူတို့၏ အလုပ်ပိတ်ရက်များ ကိုသတ်မှတ်ပါသည်။

## အများပြည်သူတို့၏ အလုပ်ပိတ်ရက်များ 
## အခြားနေ့ထူးနေ့မြတ်များ 
အောက်ဖော်ပြပါနေ့များသည် ရုံးပိတ်အားလပ်ရက်ကဲ့သို့မဟုတ်သော်လည်း နေ့ထူးဖြစ်အသိအမှတ်ပြုခံရသော သို့မဟုတ် ‌ဒေသခံအသိုင်းအဝိုင်းများ၌သာ ကျင်းပကြသော နေ့ရက်များဖြစ်ကြသည်။

* ကချင်ပြည်နယ်နေ့ – ဇန်နဝါရီ ၁၀ 
* မြန်မာနိုင်ငံ၏ အနာကြီးရောဂါ ကင်းဝေးရေးအထိမ်းအမှတ်နေ့ – ဖေဖော်ဝါရီ ၆
* ကမ္ဘာ့ကလေးများနေ့ (ဗိုလ်ချုပ်အောင်ဆန်းမွေးနေ့) – ဖေဖော်ဝါရီ ၁၃
* ချင်းအမျိုးသားနေ့ – ဖေဖော်ဝါရီလ ၂၀
* မြန်မာ့ဂီတနေ့ – ဇွန် ၂၇
* မြန်မာအမျိုးသမီးများနေ့ – ဇူလိုင် ၃
* မြန်မာနိုင်ငံရဲတပ်ဖွဲ့နေ့ – အောက်တိုဘာ ၁
* ကရင်ပြည်နယ်နေ့ – နိုဝင်ဘာ ၇
* အမေများနေ့ – ပြာသိုလပြည့်
* မွန်အမျိုးသားနေ့ တပို့တွဲလပြည့်ကျော် ၁ ရက်
* မြန်မာနိုင်ငံမီးသတ်တပ်ဖွဲ့နေ့ - မေလ ၅ ရက်
* ကမ္ဘာ့ကြက်ခြေနီနေ့ - မေလ ၈ ရက်
## ကိုးကား 
*
ရှန်ဟိုင်း မေဂျာ ၂၀၁၆

**ရှန်ဟိုင်း မေဂျာ ၂၀၁၆** () Winter Major ဟုလည်း လူသိများပြီး လာမည့် ဒိုတာ ၂ ပြိုင်ပွဲစဉ်တစ်ခုဖြစ်သော ရှန်ဟိုင်း မေဂျာကို ရှန်ဟိုင်းမြို့တွင် ၂၀၁၆ မတ်လ ၂ ရက်မှ စတင်ကာ မတ်လ ၆ ရက်နေ့အထိ ကျင်းပမည်ဖြစ်သည်။ ဒိုတာ ၂၏ ၂၀၁၅-၂၀၁၆ ခုနှစ်အတွင်း ဒုတိယ မေဂျာတစ်ခု ဖြစ်လာခဲ့သည်။ ပြိုင်ပွဲဝင်အသင်း ၁၆ သင်းပါဝင်ပြီး ယင်းအသင်းများအနက် ၈ သင်းကိုမူ တိုက်ရိုက်ဖိတ်ခေါ်ခဲ့ပြီး ကျန် ၈ သင်းကို ကမ္ဘာတစ်ဝန်းရှိ ကျွမ်းကျင်အသင်းများကို ပြိုင်ပွဲအတွက် အရည်အချင်းစစ်ပြီး ရွေးချယ်ခဲ့သည်။

ထိုပြိုင်ပွဲကို Mercedes-Benz Arena တွင် ကျင်းပမည်ဖြစ်သည်။

## အသင်းများ 
### တိုက်ရိုက်ဖိတ်ခေါ်ခံရသော အသင်းများ 
* Evil Geniuses
* Team OG
* Team Secret
* Alliance
* Virtus.pro
* EHOME
* CDEC Gaming 
* Vici Gaming

### လက်ရွေးစင်အသင်းများ 
* LGD Gaming
* Newbee
* Team Archon
* compLexity Gaming
* Team Liquid
* Team Spirit
* Fnatic
* MVP Phoenix 

## ကိုးကားချက်
CDEC Gaming

**CDEC Gaming** သည် တရုတ်ပြည်နယ်၊ ရှန်ဟိုင်း အခြေစိုက် ပရော်ဖက်ရှင်နယ် *ဒိုတာ ၂* esports အသင်းတစ်သင်းဖြစ်သည်။ ယင်းအသင်းသည် The International 2015 တွင် ဒုတိယနေရာရရှိခဲ့ပြီး ယင်းအသင်းအနေဖြင့် လက်ရွေးစင် အရည်အချင်းစစ်အသင်းဖြင့်သာ ဝင်ရောက်ခဲ့သည်။ TI ပွဲစဉ်များအတွင်း ယင်းအုပ်စုအဖွဲ့ နှင့် LGD Gaming ကိုအနိုင်ရခဲ့သည်။ CDEC အမည်သည် အတိုကောက်ဖြစ်၍ **Chinese Dota Elite Community ** ဟု အဓိပ္ပာယ်သက်ရောက်သည်။

## သမိုင်းကြောင်း 
## အသင်းဝင်များ 
* Agressif - Sun Zheng
* Shiki - Huang Jiwei
* Xz	- Chen Zezhi
* Q - Fu Bin (captain)
* garder - Liu Xinzhou

### အသင်းဝင် အဟောင်း 
* mikasa - Tong Junjie (captain)

## ပြိုင်ပွဲစဉ် ရလဒ်များ 
* 13 -16th - Dota 2 Asian Championships 2015
* 2nd - The International 2015
* 3rd - MLG World Finals 2015
* 5-6th - Frankfurt Major 2015

## ကိုးကား
Virtus.pro

**Virtus.pro** (သို့) **Virtus Pro** သည်ရုရှား esports အသင်းတစ်သင်းဖြစ်ပြီး *Counter-Strike: Global Offensive*, *Dota 2*, *World of Tanks* နှင့် Starcraft II အစရှိသည့် ဂိမ်းများကို ယှဉ်ပြိုင်ဆော့ကစားသော အသင်းခွဲများလည်းရှိသည်။ ၂၀၁၅ခုနှစ်၊ နိုဝင်ဘာတွင် ယင်းအသင်းအတွက် ရင်းနှီးမြှုပ်နှံမှု့ အတွက် ဒေါ်လာ ၁၀၀,၀၀၀,၀၀၀ ကို Alisher Usmanovof's USM Holdings မှရရှိခဲ့သည်။

## *Counter-Strike: Global Offensive* 
### ၂၀၁၄ 
Virtus pro သည် EMS One Katowice 2014 ပွဲစဉ်ကို Ninjas in Pyjamas  အသင်းကိုနောက်ဆုံးပွဲစဉ်တွင် အနိုင်ရခဲ့သည်။ ယင်းအသင်းသည် ESL One Cologne 2014 တွင် အဆင့် ၅-၈ ရခဲ့သည်။

### ၂၀၁၅ 
၁၈ ကြိမ်မြောက် ESEA Season ပွဲကို ဧပြီလတွင် အနိုင်ရခဲ့သည်။ Virtus pro အသင်းသည် ဇူလိုင်လတွင် ကျင်းပသော CEVO Season 7 ပွဲတွင် Natus Vincere အသင်းနှင့် ယှဉ်ပြိုင်ပြီး အနိုင်ရရှိခဲ့သည်။

အောက်တိုဘာ ၂ ရက်တွင် Virtus pro အသင်းသည် esports team trade union ထဲသို့ ပါဝင်လိုက်ကြောင်း ကြေညာခဲ့သည်။

### အသင်းဝင်များ 
*  Wiktor "TaZ" Wojtas
*  Filip "NEO" Kubski
*  Jarosław "pasha" Jarząbkowski
*  Janusz "Snax" Pogorzelski
*  Paweł "byali" Bieliński

### ရလဒ်များ 
* 3rd Copenhagen Games 2013
* 1st SLTV StarSeries V 2013
* 2nd Copenhagen Games 2014
* 1st - EMS One Katowice 2014
* 5–8th - ESL One Cologne 2014
* 3–4th - DreamHack Winter 2014
* 3–4th - ESL One Katowice 2015
* 3–4th - ESL One Cologne 2015
* 5–8th - DreamHack Open Cluj-Napoca 2015
* 3–4th - FACEIT 2015 Stage 3 Finals

## *ဒိုတာ ၂* 
* The International 2014 ကို တက်ရောက်ခဲ့သည်။

### ၂၀၁၅ 
 The International 2015 တွင် အဆင့် ၅-၆ ရခဲ့သည်။

### အသင်းဝင်များ 
*  Artsiom "Fng" Barshak
*  Ayrat "Silent" Gaziev
*  Ilya "Lil" Ilyuk
*  Sergei "God" Bragin
*  Olexander "DkPhobos" Kucherya

### *World of Tanks* 
*  Dmitry "Kycok_Ov4arku" Kasatkin
*  Ivan "Break_neck" Fefelov
*  Maxim "Dellight" Sinichkin
*  Sergei "JustCauz" Osipenko
*  Andrey "koreetz" Kasparov
*  Ivan "Vors1lk" Fokin
*  Victor "bishop" Novohatskiy

### *Starcraft 2* 
*  Artem 'sLivko" Garavtsov

## ကိုးကား
Suma1L

**Syed Sumail Hassan** (ဖေဖော်ဝါရီ ၁၃၊ ၁၉၉၉ တွင်မွေးဖွား) (حسن سمائل سید) သည် **Suma1L ** ဟူသော ဂိမ်းနာမည်ဖြင့် လူသိများပြီး ပါကစ္စတန်နွယ်ဖွား အမေရိကန် ပရော်ဖက်ရှင်နယ် ဒိုတာ ၂ ကစားသမားဖြစ်ပြီး Evil Geniuses တွင်ကစားသည်။ Suma1L သည် EG အသင်းဝင်တစ်ယောက်ဖြစ်ပြီး The International 2015 တွင် Clinton "Fear" Loomis, Kurtis "AUI_2000" Ling နှင့် Peter "ppd" Dager တို့နှင့်အတူ ယှဉ်တွဲကစားခဲ့ပြီး အနိုင်ရခဲ့သည်။ သူ၏ စဉ်းစားဆုံးဖြတ်နိုင်စွမ်းမှာ အသက်အရွယ်နှင့်ပင်မလိုက်ပေ။

၂၀၁၅ တွင် EG သည် Dota 2 Asian Championships ပွဲစဉ်ကို ရှန်ဟိုင်းတွင် အနိုင်ရခဲ့သည်။ ဂင်းနက် ကမ္ဘာ့စံချိန်မှတ်တမ်းစာအုပ်အရ Sumail သည် အသက်အငယ်ဆုံး ဂိမ်မာဖြစ်ပြီး ပြိုင်ပွဲဆုကြေးငွေ ဒေါ်လာ တစ်သန်းပိုင်ရှင်လည်း ဖြစ်သည်။

## ကိုယ်ပိုင် ဘဝ 
Sumail ကို ဖေဖော်ဝါရီ ၁၃၊ ၁၉၉၉ တွင် ပါကစ္စတန်၌ Syed Tatheer Mumtaz နှင့် Syeda Zill-e-Huma တို့က မွေးဖွားခဲ့သည်။ သူ၏ မွေးချင်း ၆ ယောက်ထဲမှ တစ်ယောက်ဖြစ်သော Yawar "YawaR" Hassan သည်လည်း ပရော်ဖက်ရှင်နယ် ဒိုတာ ကစားသမားဖြစ်ပြီး Digital Chaos တွင်လက်ရှိကစားနေသည်။

Sumail ၏မိသားစုသည် ကရာချိမြို့ မှ အီလီနွိုင်းပြည်နယ်၊ ရို့မောက်ကျေးရွာ သို့ ၂၀၁၂ တွင် ပြောင်းရွေ့ခဲ့သည်။

## မှတ်သားဖွယ် ပြိုင်ပွဲ ရလဒ်များ 
*  Dota 2 Asia Championships
*  The International 2015
*  Frankfurt Major 2015

## ကိုးကား
## ပြင်ပလင့် 
* Profile on Evil Geniuses
Dream pop

**Dream Pop** သည် Alternative rock ၏ မျိုးတစ်မျိုးဖြစ်ပြီး ဤဝေါဟာရသည် ၁၉၈၀နောက်ပိုင်းတွင် Alex Ayulicက သူတီးဝိုင်း A.R.Kane ဂီတကို ဖော်ပြခြင်းဖြင့် ဝေါဟာရထွင်ခဲ့သည်။ ထို့နောက် နယူယောက် အခြေစိုက် ဂီတသတင်းစာဆရာ Simon Reynold က UK တွင် Shoegazing အဖြစ်အပျက်ဖော်ပြရာတွင် အသုံးပြုခဲ့သည်။ Reynolds သည် ဂီတအမျိုးအစားဖော်ပြရန် dream pop ဟူသော ဝေါဟာရကို ဂုဏ်ပြုခြင်းမှတ်တမ်းတင်ခဲ့သည်။ ၁၉၉၀တွင် dream pop နှင့် shoegazing တို့သည် ဒေသအလိုက် မှီခိုအားထားရသော နေရာချင်း ဖလှယ်၍ ရနိုင်သော ဝေါဟာရများဖြစ်လာခဲ့သည်။
 
## အဓိပ္ပာယ်ဖွင့်ဆိုခြင်း
The Allmusic Guide က dream pop သည် alternative rock ၏စိတ်ကို လှုံ့ဆော်ပေးသော မျိုးခွဲတစ်မျိုးဖြစ်ပြီး Sonic Texture များအပေါ်တွင် မှီခိုအားထားသည်။ ဝိသသလက္ခဏာများမှာ breathy vocalများနှင့် guitar effects များကို သုံးထားသည်။ wall of noise များကို ထုတ်လုပ်ကြသည်။ ဤဝေါဟာရသည် shoegazing အဖြစ်အပျက်နှင့်ပတ်သက်သော တီးဝိုင်းများကို(အထူးသဖြင့် အမေရိကန်) ဖော်ပြရာတွင် အသုံးပြုကြသည်။ shoegazing သည် dream pop ၏ အစိတ်အပိုင်းတစ်ခုဖြစ်ပုံ ပေါ်သည်။ dream pop သည် propulsive rock riff များထက် texture နှင့် mood များပေါ်ထွက်မှုများကို အာရုံစိုက်ထားသည်။ vocal များသည် လေတိုးသကဲ့သို့ သီဆိုပြီး စာသားများမှာ ကိုယ့်ကိုပြန်လည်ဆန်းသစ်သော စာသားများ(သို့) လူ့ဘဝနှင့်ဆိုင်သော အကြောင်းအရာများဖြစ်သည်။ album လက်ရာများမှာ အရောင်များဖျော့သောပုံများ(သို့) ပြင်ဆင်မှုမပါသော ဒီဇိုင်းများ(သို့) ထိုပုံစံနှစ်မျိုးပေါင်းစပ်ခြင်းပါဝင်သည်။ label record များမှာ 4AD(Cocteau Twins, Pale Saints, Lush, Swallow) Creation (My Bloody Valentine, 
Slowdive,Ride) Sub Pop(Velocity Girl), Sarah Records (Secret Shine), Slumberland(Black Tambourine, Swirlies), Cherry Red(Blind Mr.Jones)နှင့် Vernon Yard တို့ဖြစ်ပြီး ဤအမျိုးအစားအတွက် အရေးပါသော မှတ်တမ်းများဖြစ်သည်။ ၁၉၇၀တွင် George Harrisoinက All things Must Pass ကိုထုတ်လွှင့်ခဲ့ပြီး album ၏ Wall of Sound ကို ဂီတသတင်းစာဆရာ John Bergstrom က dream pop တွင် လွှမ်းမိုးနိုင်ခြင်း မှတ်တမ်းတင်ခဲ့သည်။
Team DK

**Team DK** အသင်းသည် *Dota 2* သည် *StarCraft II*  စသည့်ဂိမ်းများကို ဆော့ကစားသော တရုတ် esports အသင်းတစ်သင်းဖြစ်သည်။ The International 2014 ပြိုင်ပွဲစဉ်တွင် အဆင့် ၄ နေရာဖြင့် ပြီးဆုံးခဲ့သည်။

## အသင်းဝင် အဟောင်း 
* Xu "BurNIng" Zhilei (*Dota*)

## ပြိုင်ပွဲစဉ် ရလဒ်များ 
* 5-8th - The International 2013
* 4th - The International 2014

## ကိုးကား 
## ပြင်ပလင့်ခ်များ 
* Official Facebook page
* DK on Weibo
လူန ၁၈

**လူန ၁၈** သည် ဆိုဗီယက်ယူနီယံ၏ လူန စီမံကိန်းမှ လူသားမဲ့ အာကာယာဉ်တစ်စင်းဖြစ်သည်။
၁၉၇၁ စက်တင်ဘာ ရ ရက်တွင် လပတ်လမ်းကြောင်း ဝင်ရောက်ခဲ့သည်။ အာကာယာဉ်သည်
ဆက်သွယ်မှုပေါင်း ၈၅ ခု၊ ၅၄ နာရီ လူနပတ်လမ်းများအား ဆောင်ရွက်ခဲ့ပြီး လမျက်နှာပြင်သို့ 
ဘရိတ်ဒုံးပျံဖြင့် ဆင်းသက်ခဲ့သည်။ ယင်းသည် ၁၉၇၁ ခုနှစ် စက်တင်ဘာလ ၁၁ ရက်တွင်
ဝင်ဆောင့်ခဲ့သည်။ 

## ကိုးကား
## ပြင်ပလင့်
* - Luna programme chronology (Internet Archive)
* NASA NSSDC Master Catalog
ဘန် ဘရုစ်

**ဘန် ဘရုစ်** () သည် ၁၉၈၈၊ အောက်တိုဘာ ၃၁ ရက်တွင် မွေးဖွားသော အင်္ဂလိပ် ဂီတပညာရှင်တစ်ဦးဖြစ်သည်။ သူသည် Metalcore တီးဝိုင်းတစ်ခုဖြစ်သော Asking Alexandria၏ လိဒ်ဂစ်တာ နှင့် နောက်ခံအဆိုရှင် တစ်ဦးဖြစ်သည်။ တေးအဆိုရှင်ဖြစ်သော Danny Worsnop နှင့်အတူ Asking Alexandria ကို ပူးတွဲတည်ထောင်ခဲ့သူတစ်ဦးလည်း ဖြစ်သည်။ ဘန်သည် "KBB" အမည်ရှိ တေးသံသွင်း၏ မန်နေဂျာတစ်ယောက်လည်း ဖြစ်သည်။ ကိုယ်ပိုင်အင်္ကျီကုန်အမှတ်တံဆိပ် ဖြစ်သော "Ben Bruce Clothing" တွင် ဖက်ရှင် ဒီဇိုင်းနာအဖြစ် လုပ်ကိုင်နေသည်။

## ကိုးကားချက်
အဗန်းဂျားစ် (ကာတွန်း)

အဆိုပါ Avengers ကာ Marvel Comics ထုတ်ဝေသောအမေရိကန်ရုပ်ပြစာအုပ်တွေထဲမှာပေါ်ထွန်းခဲ့သော Superheros စိတ်ကူးယဉ်အဖွဲ့ဖြစ်ကြသည်။ အဆိုပါအဖွဲ့သည် အမေရိကတိုက်၏ DC ကရုပ်ပြ '' တရားမျှတမှုအဖွဲ့ချုပ် (justice league) ၏ အောင်မြင်မှုကို အားဖြင့်မှုတ်သွင်းစာရေးဆရာ-အယ်ဒီတာ Stan Lee ကနှင့်အဆိုရှင် / Co-plotter ဂျက် Kirby အသုံးပြုနေသူများက ဖန်တီး၍ အဆိုပါ Avengers # 1 (စက်တင်ဘာ 1963), ၎င်း၏ပွဲဦးထွက်စေတော်မူ၏။

ကမ္ဘာမြေရဲ့ယောက်ျားတို့သည် ထိုသို့သူရဲကောင်းများတံဆိပ်ကပ်ခြင်း, Avengers မူလက Hanks Pym, Hulk, သံမဏိလူသား (Iron Man), Thor, နှင့် ပုရွက်ဆိတ် လူသား (ant man)များပါဝင်သည်။ မူလဗိုလ်ကြီးအမေရိက (captain America)ကို ရေခဲထဲတွင်(ပြဿနာ # 4) တွင်ပိတ်မိနေသည်ကို ရှာဖွေတွေ့ရှိခဲ့သည်။ သူတို့သည်သူ့ကိုပြန်လည်တူးဖော်ပြီးအဖွဲ့ဝင်သစ်တစ်ယောက် ဖြစ်လာသည်။ တဦးတည်းဆောင်ပုဒ်တသမတ်တည်းကျန်ရစ်ပေမဲ့တစ်ဦးကလှည့်တန်းစီဇယား, တစ်အမာခံများဖြစ်လာခဲ့သည်: "။ အဘယ်သူမျှမတစ်ခုတည်းသောစူပါဟီးရိုးကိုဆီးတားနိုင်ရန်သူများ" ကို Avengers ကိုတိုက် ၎င်း၏စစ်တိုက်အျောဟဈသံကျော်ကြားအဆိုပါအဖွဲ့သည် "Avengers စည်းဝေး!" လူသားများ, Mutant, စက်ရုပ်, ဂြိုဟ်သား, သဘာဝလွန်သတ္တဝါနှင့်အပင်ဟောင်းလူကြမ်းအဖြစ် featured သိရသည်။

အဆိုပါအဖွဲ့သည် တစ်ဦးကွဲပြားခြားနားကာတွန်းရုပ်မြင်သံကြားစီးရီး၏နံပါတ်နှင့်တိုက်ရိုက်-to-ဗီဒီယိုဇာတ်ကားအပါအဝင်ရုပ်ပြစာအုပ်တွေပြင်ပမီဒီယာများ၏ကျယ်ပြန့်အမျိုးမျိုး၌ထင်ရှားခဲ့သည်။ Joss Whedon အားဖြင့်ညွှန်ကြားထား 2012 live-action ကိုအင်္ဂါရပ်ရုပ်ရှင်အဆိုပါ Avengers, $ 207,4သန်းနှင့်အတူမြောက်အမေရိကအတွက်အကြီးမားဆုံးအဖွင့်ဈေးထဲကတစ်ခုအဖြစ်ပါဝင်၍ ၎င်း၏ box Office အတွင်းအပတ် မြောက်မြားစွာမှတ်တမ်းများထားကြ၏။ တစ်ဦးကဒုတိယ Avengers ရုပ်ရှင် ခေါင်းစဉ် Avengers: Ultron ကို မေလ 1, 2015 ရက်တွင်ထုတ်ပြန်ပြသ ခဲ့ခြင်းဖြစ်သည်။Avenger: Infinty war ကိုမူ အေပရယ် 28 2018 တွင်ရုံတင်ပြသ၍ ပထမဦးဆုံး တ ရုံတင်ငွေ ၂ ဘီလီယမ်ကျော်(world wide)ရသည့်  စူပါဟီးရိုး ဇတ်ကားဖြစ်လာခဲ့သည်။ 

ကဏ္ဍ:အမေရိကန် ဆူပါဟီးရိုးများ
ကဏ္ဍ:မာဗယ် ရုပ်စုံ စူပါဟီးရိုးများ
Evil Geniuses

**Evil Geniuses** (**EG**) အမေရိကန်ပြည်ထောင်စု၊ ကယ်လီဖိုးနီးယားပြည်နယ်၊ ဆန်ဖရန်စစ္စကိုမြို့ အခြေစိုက် eSports အဖွဲ့အစည်းတစ်ခုဖြစ်သည်။ Alexander Garfield သည် ၁၉၉၉ EG အသင်းကို တည်ထောင်ခဲ့သည်။ အဖွဲ့အစည်းအတွင်းရှိ ကစားသမားများသည် အမျိုးမျိုးသော တိုက်ခိုက်ရသောဂိမ်းများဖြစ်သော *Dota 2*, *League of Legends*, *StarCraft II*, *World of Warcraft* နှင့် *Halo* စသည်တို့ကို ကစားသည်။

၎င်းအသင်းသည် Amazon.com Inc ၏ ဌာနခွဲတစ်ခုဖြစ်သည့် Twitch မှတဆင့် GoodGame Agency ၏လက်အောက်တွင် တည်ရှိသည်။ GoodGame Agency သည် ဥရောပ eSports အသင်းကြီးတစ်ခုဖြစ်သော Alliance အသင်းကိုလည်း ပိုင်ဆိုင်ထားသည်။

## သမိုင်းကြောင်း 
Evil Geniuses သည် *Counter-Strike* ကဲ့သို့သော ဂိမ်းအသင်းကို ၁၉၉၉ ခုနှစ် ကနေဒါနိုင်ငံတွင် စတင်တည်ထောင်ခဲ့သည်။ ဖီလာဒဲလ်ဖီးယားမြို့သားဖြစ်ပြီး အနာဂတ် စီအီးအိုဖြစ်လာမည့် Alex Garfield သည် ၎င်းအသင်းအတွက် ၂၀၀၄ ခုနှစ်တွင် စတင်လုပ်ကိုင်ခဲ့သည်။

Evil Geniuses *Defense of the Ancients* (Dota) ကို eMG မှအသင်းသားများကို လွဲပြောင်းရရှိပြီး ဧပြီလ ၁၂၊ ၂၀၀၈ တွင် ဝင်ရောက်ခဲ့သည်။ EG အသင်းသည် *StarCraft: Brood War* ဂိမ်းအသင်းကို World Cyber Games မှ USA ချန်ပီယံဖြစ်သော Geoff "iNcontroL" Robinson, and Dan "Nyoken" Eidson, along with Eric "G5" Rothmuller, Jake "LzGaMeR" Winstead, and Bryce "Machine" Bates အသင်းသားများနှင့်အတူ ဧပြီလ ၂၅၊ ၂၀၀၉ ခုနှစ်ကတည်းကရှိခဲ့သည်။ 

EG သည် *StarCraft II* ဂိမ်းနယ်ပယ်ထဲသို့ ဂိမ်းစတင် ဖြန့်ချိချိန် ၂၀၁၀ တွင် ထိပ်တန်း အမေရိကန်သမား Gregory "IdrA" Fields (commentator ဟုလူသိများ၏) နှင့် Nick "Tasteless" Plott နှင့်အတူ စက်တင်ဘာ ၉ ရက်နေ့တွင် ဝင်ရောက်ခဲ့သည်။

## *ဒိုတာ ၂* 
EG သည် Kurtis "Aui 2000" Ling ကစားသမားကို C9 အသင်းမှ ၂၀၁၄ ဒီဇင်ဘာတွင် ခေါ်ယူခဲ့သည်။

၂၀၁၅၊ ဩဂုတ်လ ၈ ရက်တွင် Evil Geniuses အသင်းသည် CDEC Gaming အကို အနိုင်ရရှိခဲ့ပြီး ဒေါ်လာ ၆,၆၁၆,၀၁၄ နှင့်အတူ eSports တွင် ပထမဦးဆုံးသော ဆုကြေးငွေအမြင့်ဆုံး The International 2015 ချန်ပီယံအသင်း ဖြစ်လာခဲ့သည်။ အမေရိကန်အခြေစိုက် အသင်းအနေဖြင့်လည်း ပထမဆုံးသော အနိုင်ရခဲ့သော အသင်းဖြစ်ခဲ့သည်။

## အသင်းဝင်များ
### *Call of Duty: WWII* 
### *Dota 2*
### အသတ်အပုတ်ဂိမ်းများ 
#### *Super Smash Bros.*
### *Gwent* 
### ''PlayerUnknown's Battlegrounds* 
### *Rainbow Six Siege*
### *Rocket League'' 
## ကိုးကား 
## ပြင်ပ လင့်များ 
*
လူန ၂၃

**လူန ၂၃** သည် ဆိုဗီယက်ယူနီယံ၏ လူန စီမံကိန်းမှ လူမဲ့အာကာသ မက်ရှင်တစ်ခုဖြစ်သည်။
အာကာသယာဉ်သည် ဆင်းသက်စဉ် ပျက်စီးသွားခဲ့သည်။ လမျက်နှာပြင်သို့ ဆင်းသက်ပြီး ၃ ရက်ကြာ ဆက်သွယ်မှု ပြုလုပ်နေခဲ့သည်။ 

## ကိုးကား
## ပြင်ပလင့်
* Zarya - Luna programme chronology (Internet Archive)
* NASA NSSDC Master Catalog
Gothabilly

**Gothabilly** သည် ဂီတအကွဲအပြားဖြစ်သော ဂီတထဲမှ တစ်ခုဖြစ်ပြီး rockabilly ၏ ယဉ်ကျေးမှုဆိုင်ရာ မျိုးခွဲဖြစ်သည်။ portmanteau စကားလုံးဖြစ်ပြီး gothic နှင့် rockabilly တို့ ပေါင်းစပ်ထားခြင်းဖြစ်သည်။ ၁၉၇၀ နောက်ပိုင်းတွင် the Cramps တီးဝိုင်းတွင် အသုံးပြုထားသည်ကို တွေ့ရသည်။ punk rock နှင့် rockabilly တို့ရောနှောထားသည်။ gothic နှင့် rockabilly ယဉ်ကျေးမှုနှင့် ဂီတနှင့်ဖက်ရှင်ကို ဖော်ပြရန် ဦးတည်ရာ တံတားတစ်ခုဖြစ်သည်။

## သမိုင်းကြောင်း
၁၉၇၀ နောက်ပိုင်းတွင် Cramps တီးဝိုင်းသည် proto-gothabilly မျိုးခွဲကို ဖန်တီးရန် ကူညီခဲ့သည်။ မည်သို့ပင်ဆိုစေ နိုင်ငံတကာ gothabilly ပေါင်းစည်းထားသော albumများ ဖြန့်ချိသည့် တိုင်အောင် gothabilly ဟူသော ဝေါဟာရသည် မကျော်ခဲ့ပါဘူး။ Skully records မှ ၁၉၉၀ အလယ်တွင် ဖြန့်ချိခဲ့ခြင်းဖြစ်သည်။ ဝေါဟာရသည် The Cramps တီးဝိုင်းနှင့် သက်ဆိုင်သော်လည်း သူတို့၏ဂီတဆိုင်ရာပုံစံသည် ၁၉၆၀ အစောပိုင်း၏ surf rock ပုံစံဖြစ်ပြီး traditional 12 bar blues နှင့်အတူ ပေါင်းစပ်ထားခြင်းဖြစ်ပြီး ၁၉၅၀ rockabilly rhythms နှင့် vocal ပုံစံများကို ဖွဲ့စည်းထားခြင်းဖြစ်သည်။ တစ်ခါတစ်ရံ gothic rock နှင့်ဆက်နွယ်နေပြီး အနက်ရောင် eyeliner များပါဝင်ပြီး အမျိုးသားနှင့်
အမျိုးသမီးအဖွဲ့ဝင်များပါဝင်သည်။ gothic မျိုးခွဲယဉ်ကျေးမှုထဲတွင် ကျော်ကြားလာသည်။ တီးဝိုင်းသည် psychobilly အမျိုးအစားလွှမ်းမိုးလာခဲ့သည်။

Gothabilly သည် အမေရိကန်တွင် ရှင်သန်ခဲ့ပြီး ယနေ့ခေတ်တီးဝိုင်းများသည် California မှစတင်ခဲ့သည်။

## ဂီတပုံစံ
Gothabily သည် gothic ယဉ်ကျေးမှုနှင့် rockabilly ဂီတများရောနှောထားပြီး ဖွံဖြိုးတိုးတက်ခဲ့သည်။ gothabilly သည် country ဂီတနှင့် blues ဂီတတို့ကို ဆက်လက်ထိန်းသိမ်း ထားခဲ့သည်။ သို့သော်ထူးခြားသော ပုံစံများကို ဖန်တီးရန် punk rock နှင့် gothic rockကဏ္ဍာများကို ပေါင်းစပ်ထည့်ထားသည်။ slow tempo များနှင့်အတူ စိတ်အားငယ်ခြင်းများ စာပေကျမ်းဂန်များ၊ ဂမ္ဘီရပညာနှင့် ဘာသာရေးအကြောင်းအရာများ ပါဝင်သည်။ Gothabilly သည် double bass နှင့် ရိုးရှင်းသော rockabilly chord progressions ၏ rhythm များနှင့် punkလွှမ်းမိုးမှုများ ပေါင်းစပ်ထား
သည်။ မည်သို့ပင်ဆိုစေ Jangly guitars များ၊ rolling jungle drum များ၊ organ နှင့်မကောင်းဆိုးဝါးများ၊ တစ္ဆေများနှင့် ထိတ်လန့်ဖွယ်ရာ အကြောင်းအရာများကို ပေါင်းစပ်ထားသည်။

## ဖက်ရှင်
Gothabilly ပုံစံသည် dark gothic လွှမ်းမိုးမှုနှင့်အတူ rock and roll ဖက်ရှင်များ လွှမ်းမိုးထားသည်။ gothabilly သည် retro culture revival, ၁၉၅၀ tattoo ပုံများ၊ animal print များ၊ creeps shoe cherry accessory polka cloth အဝတ်အစား၊ pencil skirts၊ ပိုက်ကွန်ခြေအိတ်များနှင့် High heel ၊ rockabilly နှင့် psychobilly အဖြစ်အပျက်မှ လူကြိုက်များသော အရာများပါဝင်သည်။ goth လွှမ်းမိုးမှုမှ softer texture များမှာ ပိုးထည်၊ ဖဲထည်၊ပန်းဇာများ၊ကက္တီပါများ၊ ကိုယ်ကျပ်အဝတ်များ၊ top hats၊ ရှေးဟောင်းလက်ဝတ်ရတနာများ၊ PVC နှင့် leather များကို တွေ့နိုင်သည်။

## ယဉ်ကျေးမှု
gothabilly ဟူသော အသုံးအနှုန်းသည် ဂီတဆိုင်ရာအမျိုးအစားသာမက ဖက်ရှင်နှင့် ဘဝနေထိုင်မှုပုံစံများအတွက် အသုံးပြုသည်။ gothabilly နှင့် psychobillyမှ အသံများ horror movie များတွင် တွေ့ရပြီး ကြောက်မက်ဖွယ်ရာ သေခြင်းတရားအကြောင်းအရာများကို တွေ့ရသည်။ gothabilly ယဉ်ကျေးမှုသည် internet community များ၊ blog နှင့် chat နှင့်ဂီတဖျော်ဖြေပွဲနှင့် ကမ္ဘာတစ်ဝန်းမှ လူမှုရေးအဖြစ်အပျက်များမှ ပျံ့နှံလာခဲ့သည်။

## ကိုးကား
အာရှာ မေဂျာ

**အာရှာ မေဂျာ** (ကြီးကျယ်သော ဝက်ဝံဟုလည်း သိထား)သည် မြောက်ဘက်ကောင်းကင်မှ ကြယ်စုတန်းတစ်ခု ဖြစ်သည်။ ယင်းအား မြောက်ပိုင်းကောင်းကင်တွင်
တစ်နှစ်ပတ်လုံးခန့် မြင်နိုင်သည်။ ယင်းအား မြောက်အရပ်တွင်ရှိသော လမ်းပြကြယ် ဓူဝံကြယ်နှင့် လားရာအဖြစ် အသုံးပြုသည်။
ဓူဝံကြယ်သည် အာရှာ မိုင်နာ ကြယ်စုတန်းတွင် တည်ရှိလေသည်။ အာရှာ မေဂျာသည် ညဘက်ကောင်းကင်တွင် တတိယအကြီးဆုံး
ကြယ်စုတန်းဖြစ်ပြီး Messier object ၇ ခု၊ NGC အရာဝတ္ထု ၄ ခုနှင့် မြင်နိုင်သော စကြဝဠာ၏ ငယ်ရွယ်သော ဂလက်ဆီများ ပါဝင်ထားသည်။

## ကိုးကား
## ပြင်ပလင့်
* The Deep Photographic Guide to the Constellations: Ursa Major
* AAVSO: The Myths of Ursa Major
* The Origin of the Greek Constellations
* Star Tales – Ursa Major
* Ursa Major at Constellation Guide
* Warburg Institute Iconographic Database (over 180 medieval and early modern images of Ursa Major) 

ကဏ္ဍ:ကြယ်စုတန်းများ
သံတွဲ လေဆိပ်

**သံတွဲ လေဆိပ်**သည် မြန်မာနိုင်ငံ၊ ရခိုင်ပြည်နယ်၊ သံတွဲမြို့နယ်တွင် တည်ရှိသည်။ 

## လေကြောင်းလိုင်းများနှင့် ပျံသန်းရာမြို့များ 
## မတော်တဆ ဖြစ်ပွားမှု 
* ၁၉၇၂ ခု ဩဂုတ်လ ၁၆ ရက်နေ့တွင် မြန်မာ့လေကြောင်းသည် သံတွဲလေဆိပ်မှု ပျံတက်စဉ် မတော်တဆမှု ဖြစ်ပွားခဲ့ပြီး လေယာဉ်ပေါ်ပါရှိသော ခရီးသည် (၂၈) ဦး သေဆုံးခဲ့ပြီး ခရီးသည် (၃) ဦး လွတ်မြောက်ခဲ့သည်။
* ၂၀၁၂ ခုနှစ် ဖေဖော်ဝါရီလ ၁၇ ရက်နေ့တွင် အဲကေဘီဇက် လေကြောင်းလိုင်းသည် သံတွဲလေဆိပ်တွင် လေယာဉ်ပြေးလမ်း ချော်ခဲ့ပြီး ဒဏ်ရာရရှိသူ မရှိခဲ့ချေ။

## ကိုးကား
ဗန်းမော် လေဆိပ်

**ဗန်းမော် လေဆိပ်** သည် မြန်မာနိုင်ငံ၊ ကချင်ပြည်နယ်၊ ဗန်းမော်မြို့နယ်တွင် တည်ရှိသည်။ 

## သမိုင်း 
၁၉၄၂ ခုနှစ်တွင် ဂျပန်တို့က စစ်အခြေစိုက်စခန်းအဖြစ် တည်ဆောက်ခဲ့ခြင်း ဖြစ်သည်။ မဟာမိတ်တပ်များ၏ မကြာခဏ တိုက်ခိုက်ခြင်းကို ခံခဲ့ရသည်။ ၁၈၉၁ ခုနှစ်တွင် ပြန်လည်ပြုပြင်ခဲ့သည်။ ပြန်လည်ပြုပြင်ပြီးချိန်မှ စ၍ အမေရိကန်လေတပ်၏ ကြားခံထောက်ပံ့ရေးစခန်းအဖြစ် အသုံးပြုခြင်း ခံခဲ့ရသည်။ ၁၉၄၅ ခုနှစ် စက်တင်ဘာ လကုန်တွင် လေဆိပ်ကို အသုံးပြုခဲ့ခြင်း မရှိတော့ပေ။ 

## ဝန်ဆောင်မှု 
လေဆိပ်သည် ပင်လယ်ပြင် မျက်နှာပြင်အထက် ၃၇၀ပေ (၁၁၃ မီတာ) တွင် တည်ရှိသည်။ လေယာဉ်ပြေးလမ်းသည် ၅၅၀၀ပေ ရှည်လျားပြီး ကတ္တရာ လေယာဉ်ပြေးလမ်း ဖြစ်သည်။

## လေကြောင်းလိုင်းများနှင့် ပျံသန်းရာမြို့များ 
## ကိုးကား
လားရှိုး လေဆိပ်

**လားရှိုးလေဆိပ်**သည် မြန်မာနိုင်ငံ၊ ရှမ်းပြည်နယ်မြောက်ပိုင်း၊ လားရှိုးမြို့နယ်တွင် တည်ရှိသည်။

## လေကြောင်းလိုင်းများနှင့် ပျံသန်းရာမြို့များ 
## မတော်တဆ ဖြစ်ပွားမှု 
* ၁၉၆၉ ခုနှစ် မေလ ၂၃ ရက်နေ့တွင် မြန်မာ့လေကြောင်းမှ လေယာဉ်သည် လားရှိုးလေဆိပ်သို့ ဆင်းသက်စဉ် ပျက်ကျမှု ဖြစ်ပွားခဲ့ပြီး လေယာဉ်ပေါ် ပါဝင်လာသူ ၆ ဦးလုံး သေဆုံးခဲ့သည်။

## ကိုးကား
ချင်းမိုင် အပြည်ပြည်ဆိုင်ရာ လေဆိပ်

**ချင်းမိုင် အပြည်ပြည်ဆိုင်ရာ လေဆိပ်** (; ) သည် ထိုင်းနိုင်ငံ ချင်းမိုင်ခရိုင် မြို့တော် ချင်းမိုင်မြို့တွင် တည်ရှိသည်။ ချင်းမိုင် လေဆိပ်သည် ထိုင်းနိုင့်ငံ မြောက်ပိုင်း၏ အဓိက တံခါးဝ ဖြစ်သည်။ ထိုင်းနိုင်ငံအတွင်း စတုတ္ထမြောက် အလုပ်အများဆုံး လေဆိပ်တစ်ခုလည်း ဖြစ်သည်။

## သမိုင်း 
လေဆိပ်ကို ၁၉၂၁ ခုနှစ်တွင် ဆူထေ့ပ်လေဆိပ်အဖြစ် စတင် တည်ဆောက်ခဲ့သည်။

၂၀၀၈ ခုနှစ် ဆန္ဒပြမှုများဖြင့် သုဝဏ္ဏဘူမိလေဆိပ် ခေတ္တပိတ်ထားခဲ့ရချိန်တွင် ချင်းမိုင်လေဆိပ်သည် တရုတ်လေကြောင်းလိုင်း၊ ဆွစ် အင်တာနေရှင်နယ် လေကြောင်းလိုင်း တို့၏ ရပ်နားရာ တစ်ခု ဖြစ်ခဲ့သည်။ ၂၀၁၁ ခုနှစ် တွင် ချင်းမိုင်လေဆိပ်သည် ထိုင်းအဲအေးရှား လေကြောင်းလိုင်း၏ ဒုတိယ အခြေစိုက် ဗဟိုချက်လေဆိပ်ဖြစ်ခဲ့သည်။

၂၀၁၃ ခုနှစ်တွင် လေကြောင်းလိုင်း ၁၉ ခုမှ ချိတ်ဆက်ပျံသန်းလျက် ရှိပြီး ခရီးသည် စုစုပေါင်း ၅.၃ သန်း၊ လေယာဉ်အစီးရေ ၄၃,၀၀၀ နှင့် ကုန်တန်ချိန် ၁၈,၀၀၀ တန်ကို ဝန်ဆောင်မှုပေးနိုင်ခဲ့သည်။

၂၀၁၄ ခုနှစ်တွင် လေဆိပ်ကို အဆင့်မြှင့်တင်မှုများ ပြုလုပ်ခဲ့သည်။ လေယာဉ်ခရီးသည် အတင်အချပြုလုပ်ရာ နေရာတိုးချဲ့ခြင်း၊ ၂၄ နာရီပြည့် လည်ပတ်ခြင်း နှင့် ပြည်ပ ဆိုက်ရောက်ခန်းမ နှင့် ပြည်တွင်း ထွက်ခွာ ခန်းမ တို့ တိုးချဲ့ခြင်းတို့ပါဝင်သည်။

## ဝန်ဆောင်မှု 
လေဆိပ်သည် ပင်လယ်ပြင်မျက်နှာပြင်အထက် ၃၁၆ မီတာ (၁၀၃၇ ပေ) တွင် တည်ရှိသည်။ နိုင်လွန်ကတ္တရာ လေယာဉ်ပြေးလမ်း တည်ဆောက်ထားပြီး အရှည် ၃၁၀၀ မီတာ (၁၀၁၇၁ ပေ) ရှိသည်။ လေဆိပ် အဆောက်အဦး (၂) ခု ရှိပြီး (၁) ခုမှာ ပြည်တွင်း ခရီးသည်များအတွက် ဖြစ်ပြီး (၁) ခုမှာ ပြည်ပ လေယာဉ်များအတွက် ဖြစ်သည်။ 

## မြန်မာနိုင်ငံနှင့် ချင်းမိုင်လေဆိပ် ချိတ်ဆက်မှု 
လက်ရှိတွင် မြန်မာနိုင်ငံမှ မြန်မာအမျိုးသားလေကြောင်းနှင့် အပြည်ပြည်ဆိုင်ရာ မြန်မာ့လေကြောင်းတို့သည် ထိုင်းနိုင်ငံ၊ ချင်းမိုင်လေဆိပ်သို့ လေယာဉ်များ ပျံသန်းပြေးဆွဲလျက်ရှိသည်။

## လေကြောင်းများနှင့် ပျံသန်းရာမြို့ 
## ကိုးကား
နိုင်ငံတော်အကျဉ်းသား (စာအုပ်)

**နိုင်ငံတော်အကျဉ်းသား** စာအုပ်သည် တရုတ်နိုင်ငံ၏ ဝန်ကြီးချုပ်၊ တရုတ်ကွန်မြူနစ်ပါတီ၏ အထွေထွေအတွင်းရေးမှူး၊ နိုင်ငံရေးပြစ်မှုဖြင့် နေအိမ်အကျယ်ချုပ်ကျခံခဲ့ရသည့် နိုင်ငံရေးအကျဉ်းသား ကျောက်ကျိယန်ကိုယ်တိုင် ရေးသားမှတ်တမ်းတင်ခဲ့သည့် လျှို့ဝှက်နိုင်ငံရေးမှတ်တမ်းစာအုပ် ဖြစ်သည်။ ထိုမှတ်တမ်းကို နေအိမ်အကျုယ်ချုပ်ဖြင့် ထိန်းသိမ်းခံထား ရစဉ်အတွင်း ကက်ဆက်ခွေများဖြင့် နှစ်နှစ်ခန့်ကြာမြင့်အောင် လျှို့ဝှက်အသံသွင်းထားခဲ့သည်။ အသံသွင်းထားသည့် တိတ်ခွေသုံးဆယ်ကို ပြည်ပသို့ ခိုးထုတ်ခဲ့ သည်။ ကျောက်ကျိယန်ကွယ်လွန်သွားသောအခါ ထိုမှတ်တမ်းတိတ်ခွေကို စာအုပ်အဖြစ်ထုတ်ဝေခဲ့ကြသည်။

## စာအုပ်အကြောင်းအကျဉ်း
နိုင်ငံတော်အကျဉ်းသားစာအုပ်တွင် ဘာသာပြန်သူ၏ အမှာစကား၊ ရှေးဦးစကား၊ စကားပလ္လင်၊ အခန်း(၁) တိန်အန်မင် လူသတ်ပွဲကြီး၊ အခန်း(၂) နေအိမ်အကျယ် ချုပ်၊ အခန်း(၃) တရုတ်စီးပွားရေး ထောင်တက်လာရခြင်းအကြောင်းရင်း၊ အခန်း(၄) ပေါ်လစ်ဗျူရိုအတွင်းတိုက်ပွဲ၊ အခန်း(၅) ဝရုန်းသုန်း ကားနှစ်၊ အခန်း(၆) တရုတ်ပြည်ကို ဘယ်လိုပြောင်းရမလဲနှင့် နိဂုံး ဆိုသော အခန်းကဏ္ဍများပါဝင်သည်။ စာအုပ်ပါ အကြောင်းအရာများသည် ၁၉၆၆ ခုနှစ်(တရုတ်ယဉ်ကျေးမှု တော်လှန်ရေးကာလ)မှ ၁၉၈၉ ခုနှစ်အထိ ကျောက်ကျိယန်ကိုယ်တိုင်ကြုံတွေ့ ခဲ့ရသည်များကို မှတ်တမ်းတင်ခဲ့ခြင်းဖြစ်သည်။

## ကျောက်ကျိယန်အကြောင်း
ကျောက်ကျိယန်သည် ၁၉၆၅ ခုနှစ်၊ အသက် ၄၆ နှစ်အရွယ်တွင် ကွမ်တုန်ပြည်နယ်ပါတီ၏ အကြီးအကဲဖြစ်လာသည်။ ပြည်နယ်တွင် စီးပွားရေးလုပ်ငန်များ၌ သူ၏ စွမ်းဆောင်အောင်မြင်မှုများကြောင့် ‘‘ထမင်းဝချင်က ကျိယန်ကို တ’’ဟု ဒေသခံများက ကာရန်ကိုက်စာချိုး ပြောဆိုကြသည်။ ၁၉၈ဝ ပြည့်နှစ်တွင် ကျောက်ကျိယန်ကို ပေကျင်းသို့ခေါ်ပြီး မကြာမီတွင် စီးပွားရေးကိုင်ရသော ဝန်ကြီးချုပ်ရာထူးတွင် ခန့်ထားခဲ့သည်။ ကွန်မြူနစ်ပါတီ အထွေထွေအတွင်းရေးမှူး ဟူယောင်ပန်းကို ၁၉၈ရ ခုနှစ်တွင် တာဝန်မှ အနားပေးခံရသောအခါ ကျောက်ကျိယန်သည် ကွန်မြူနစ်ပါတီ၏ အကြီးအကဲဖြစ်လာသည်။ ၁၉၈၉ ခုနှစ် ဇွန်လ ၄ ရက်၊ တိန်အန်မင်ရင်ပြင် ကျောင်းသားဆန္ဒပြပွဲကို တိန်ရှောက်ဖိန်က တင့်ကားများဖြင့် နှိမ်နင်းသောအခါ ကျောက်ကျိယန်က ‘‘ကျောင်းသားတွေကို ချေမှုန်း ဖို့ တပ်ကိုသုံးတဲ့ အထွေထွေအတွင်းရေးမှူး ဘယ်နည်းနဲ့မှ အဖြစ်မခံနိုင်ဘူး’’ဟု တိန်ရှောက်ဖိန်ကို ဆန့်ကျင်လိုက်သဖြင့် ရာထူးမှ ဖြုတ်ချခံရပြီး နေအိမ် အကျယ်ချုပ်ဖြင့် သူ့ဘဝနေဝင်ချိန်နောက်ဆုံးဆယ်ခြောက်နှစ်တွင် အထီးကျန်နေထိုင်သွား ခဲ့ရသည်။ ၂ဝဝ၅ ခုနှစ်တွင် ကျောက် ကွယ်လွန်သည်။

## ကိုးကား
ပူတာအို လေဆိပ်

**ပူတာအို လေဆိပ်**သည် မြန်မာနိုင်ငံ၊ ကချင်ပြည်နယ်၊ ပူတာအိုမြို့နယ် တွင် တည်ရှိသည်။

## လေကြောင်းလိုင်းများနှင့် ပျံသန်းရာမြို့များ 
## ကိုးကား